qundao/data-zh-poetry huggingface dataset:
题画廿四首·其一
作者：唐寅
朝代：明

春驴仙客到诗家，为赏临溪好杏花。山佃驮柴出换酒，邻翁陪坐自捞虾。
题画廿四首·其七
作者：唐寅
朝代：明

邓尉山边七宝滩，高低如画好溪山。十年游赏经行遍，多少名题竹树间。
题画廿四首·其三
作者：唐寅
朝代：明

芦苇萧萧野渚秋，满蓑风雨独归舟。莫嫌此地风波恶，处处风波处处愁。
题画廿四首·其九
作者：唐寅
朝代：明

酒旗瘦马行人路，灯火荒鸡细雨中。奔走十年才歇脚，偶看画景忽消魂。
题画廿四首·其二
作者：唐寅
朝代：明

长夏山村诗兴幽，趁淡多在碧泉头。松阴满地凝空翠，肯逐朱门褦襶流。
题画廿四首·其二十
作者：唐寅
朝代：明

桃李春风好放怀，斗鸡走狗夕阳街。看花拼逐纷纷蝶，消得青丝几两鞋。
题画廿四首·其二十一
作者：唐寅
朝代：明

松萝深径积莓苔，何事荆扉夜半开。犬吠嘹嘹惊夜梦，月明千里故人来。
题画廿四首·其二十三
作者：唐寅
朝代：明

雪压江村阵作寒，园林俱是玉花攒。急须沽酒浇清冻，亦有疏梅唤客看。
题画廿四首·其二十二
作者：唐寅
朝代：明

桃花浪暖锦层层，勤尔渔郎莫下罨。恐有鲤鱼鳞甲变，龙门三月要蜚腾。
题画廿四首·其二十四
作者：唐寅
朝代：明

柴门深掩雪洋洋，榾柮能清此夜长。最是诗人安稳处，一编文字一炉香。
题画廿四首·其五
作者：唐寅
朝代：明

百尺松杉贴地青，布衣衲衲发星星。空山寂寞人声绝，狼虎中间读道经。
题画廿四首·其八
作者：唐寅
朝代：明

绿阴清昼白猿啼，三峡桥边路欲迷。赖得泉声引归路，泉声呜咽路高低。
题画廿四首·其十一
作者：唐寅
朝代：明

红树青山飞白云，骖驔鞍马踏斜曛。眼前景好诗难胜，炼不成词恼刹人。
题画廿四首·其十七
作者：唐寅
朝代：明
体裁：古风

班荆相对语劳劳，麻已沤成茧未缫。又是一番春计了，瓦盆儿女共村醪。
题画廿四首·其十三
作者：唐寅
朝代：明

端阳竟渡楚江湄，纨裤分曹唱健词。画楫万枝飞鹢道，朱帘十二映娥眉。
题画廿四首·其十九
作者：唐寅
朝代：明

系水接天三万顷，晚山连树一千重。呼它小艇过湖去，卧看斜阳江上峰。
题画廿四首·其十二
作者：唐寅
朝代：明

雪深山路滑于苔，自跨青驴得得来。为是仙翁诗帖报，鹿场僧寺鲜莓开。
题画廿四首·其十五
作者：唐寅
朝代：明

草屋柴门无点尘，门前溪水绿粼粼。中间有甚堪图画，满坞桃花一醉人。
题画廿四首·其十八
作者：唐寅
朝代：明

山亭寥落接人稀，泥补柴门叶补衣。不起竹床头似雪，已无心去问禅机。
题画廿四首·其十六
作者：唐寅
朝代：明

黄叶玲珑映落晖，木绵新补旧征衣。乡关阴少悠悠思，立马边山看雁飞。
题画廿四首·其十四
作者：唐寅
朝代：明

磬口山茶绿萼梅，深红浅白一时开。分明蛮锦围屏里，露出佳人粉面来。
题画廿四首·其四
作者：唐寅
朝代：明

一丛楼阁空江上，日有群鸥伴苦吟。尽胜达官忧利害，五更霜里佩黄金。
题画（十八首）
作者：唐寅
朝代：明

青藜拄杖寻诗处，多在平桥绿树中。红叶没鞋人不到，野棠花落一溪风。独木桥边倚树根，古藤阴里啸王孙。白云红树知多少，鸡犬人家自一村。杨柳阴浓夏日迟，村边高馆漫平池。邻翁挈盒乘清早，来决输赢昨日棋。雪满梁园飞鸟稀，暖煨榾柮闭柴扉。地垆温却松花酒，刚是溪头拾蟹归。黄叶山家晓会琴，斜桥流水路阴阴。东西南北鸡旐社，气象粗疏有古心。红树中间飞白云，黄茅槛底界斜曛。此中大有逍遥处，难说于君画与君。头如蒜颗眼如椒，雄逐雌飞向苇萧。莫趁螗螂失巢穴，有人拈弹不相饶。酒赀长苦欠经营，预给餐钱费水衡。多少如花后屏女，烧金时倩耿先生。一宿因缘逆旅中，短词聊以托泥鸿。当时我做陶承旨，何必尊前面发红。善和坊里李端端，信是能行白牡丹。谁信扬州金满市，元来花价属穷酸。草庐三顾屈英雄，慷慨南阳起卧龙。鼎足未安星又陨，阵图留与浪涛舂。琴心挑取卓王孙，卖酒临邛石冻春。狗监犹能荐才子，当时宰相是闲人。冰雪风云事不同，今朝尊贵昨朝穷。穷时多少英雄伴，名字应留夹袋中。司空幕府通农开，平善街头日夜来。肯信琼花旧游处，至今犹唱紫云回。苏州太守白尚书，酒盏飘零带疾移。老去风情犹有在，张娟骆马与杨枝。李白才名天下奇，开元人主最相知。夜郎垂老迢迢去，不记金銮走马时。书生豪气压千军，示者扶桑一卷文。铁研未穿时世改，功名回首信浮云。千载经纶一秃翁，王公谁不仰高风。缘何坐所添丁惨，不住山中住洛中。
题画（十八首） 其七 寒雀争松图
作者：唐寅
朝代：明

头如蒜颗眼如椒，雄逐雌飞向苇萧。莫趁螗螂失巢穴，有人拈弹不相饶。
题画（十八首） 其十 李端端落籍图
作者：唐寅
朝代：明

善和坊里李端端，信是能行白牡丹。谁信扬州金满市，元来花价属穷酸。
题画（十八首） 其十一 三顾草庐图
作者：唐寅
朝代：明

草庐三顾屈英雄，慷慨南阳起卧龙。鼎足未安星又陨，阵图留与浪涛舂。
题画（十八首） 其十七 桑维翰铁研图
作者：唐寅
朝代：明

书生豪气压千军，示者扶桑一卷文。铁研未穿时世改，功名回首信浮云。
题画（十八首） 其十三 吕蒙正雪景图
作者：唐寅
朝代：明

冰雪风云事不同，今朝尊贵昨朝穷。穷时多少英雄伴，名字应留夹袋中。
题画（十八首） 其十二 相如涤器图
作者：唐寅
朝代：明
体裁：七言绝句

琴心挑取卓王孙，卖酒临邛石冻春。狗监犹能荐才子，当时宰相是闲人。
题画（十八首） 其十八 卢仝煎茶图
作者：唐寅
朝代：明
体裁：七言绝句

千载经纶一秃翁，王公谁不仰高风。缘何坐所添丁惨，不住山中住洛中。
题画（十八首） 其十六 李白图
作者：唐寅
朝代：明

李白才名天下奇，开元人主最相知。夜郎垂老迢迢去，不记金銮走马时。
题画（十八首）·其一
作者：唐寅
朝代：明
体裁：七言绝句

青藜拄杖寻诗处，多在平桥绿树中。红叶没鞋人不到，野棠花落一溪风。
题画（十八首）·其三
作者：唐寅
朝代：明
体裁：七言绝句

杨柳阴浓夏日迟，村边高馆漫平池。邻翁挈盒乘清早，来决输赢昨日棋。
题画（十八首）·其九
作者：唐寅
朝代：明

一宿因缘逆旅中，短词聊以托泥鸿。当时我做陶承旨，何必尊前面发红。
题画（十八首）·其二
作者：唐寅
朝代：明
体裁：七言绝句

独木桥边倚树根，古藤阴里啸王孙。白云红树知多少，鸡犬人家自一村。
题画（十八首）·其五
作者：唐寅
朝代：明

黄叶山家晓会琴，斜桥流水路阴阴。东西南北鸡旐社，气象粗疏有古心。
题画（十八首）·其八
作者：唐寅
朝代：明

酒赀长苦欠经营，预给餐钱费水衡。多少如花后屏女，烧金时倩耿先生。
题画（十八首）·其六
作者：唐寅
朝代：明
体裁：七言绝句

红树中间飞白云，黄茅槛底界斜曛。此中大有逍遥处，难说于君画与君。
题画（十八首）·其十五
作者：唐寅
朝代：明

苏州太守白尚书，酒盏飘零带疾移。老去风情犹有在，张娟骆马与杨枝。
题画（十八首）·其十四
作者：唐寅
朝代：明

司空幕府通农开，平善街头日夜来。肯信琼花旧游处，至今犹唱紫云回。
题画（十八首）·其四
作者：唐寅
朝代：明

雪满梁园飞鸟稀，暖煨榾柮闭柴扉。地垆温却松花酒，刚是溪头拾蟹归。
题碧藻轩
作者：唐寅
朝代：明

画堂基构画船通。碧水涟漪碧藻丛。波弄日光翻上栋。窗含烟景直浮空。帘垂菡萏花开上。鱼戏栏杆倒影中。试倩诗人略评品。不妨唤作水晶宫。
题碧藻轩
作者：唐寅
朝代：明

画堂基构画船通，碧水涟漪碧藻丛。波弄日光翻上栋，窗含烟景直浮空。帘垂菡萏花开上，鱼戏栏杆倒影中。试倩诗人略评品，不妨唤作水晶宫。
题秋江图
作者：唐寅
朝代：明

秋容淡荡满晴江，鸂鶒鸬鹚锦翼双。红蓼滩头黄叶下，炼诗人正倚船窗。
题秋风纨扇图
作者：唐寅
朝代：明
体裁：古风

秋来纨扇合收藏，何事佳人重感情？请把世情详细看，大都谁不逐炎凉！
题芭蕉仕女
作者：唐寅
朝代：明

兽额朱扉小院深，绿窗含雾静愔愔。有人独对芭蕉坐，因为春愁不放心。
题菊花图
作者：唐寅
朝代：明

黄花无主为谁容，冷落疏篱曲径中；尽把金钱买脂粉，一生颜色付西风。
题落霞孤骛图
作者：唐寅
朝代：明

画栋珠帘烟水中，落霞孤骛渺无踪。千年想见王南海，曾借龙王一阵风。
题落霞孤鹜图
作者：唐寅
朝代：明

画栋珠帘烟水中，落霞孤鹜渺无踪。千年想见王南海，曾借龙王一阵风。
题陶谷赠词图
作者：唐寅
朝代：明

一宿姻缘逆旅中，短词聊以识泥鸿。当时我作陶承旨，何必尊前面发红。
题齐云山石室壁
作者：唐寅
朝代：明
体裁：七言绝句

齐云山与壁云齐，四顾青山座座低。隔继往来南北雁，只容日月过东西。
香柳娘
作者：唐寅
朝代：明

隔帘栊鸟声，隔帘栊鸟声，把人惊觉。梦回蝴蝶巫山庙。我心中恨着，我心中恨着。云散楚峰高，凤去秦楼悄。怕今宵琴瑟，怕今宵琴瑟。你在在何方弄调，撇得我纱窗月晓。
香柳娘
作者：唐寅
朝代：明

隔帘栊鸟声，隔帘栊鸟声，把人惊觉。梦回蝴蝶巫山庙。我心中恨着，我心中恨着，云散楚峰高，凤去秦楼悄。怕今宵琴瑟，怕今宵琴瑟。你在在何方弄调，撇得我纱窗月晓。
马
作者：唐寅
朝代：明
体裁：五言律诗

天上飞龙厩，关西犊鼻騧。承恩披玉凳，弄影浴金沙。舞献甘泉酒，骄嗛内苑花。丹青流落处，驽马尚堪誇。
马
作者：唐寅
朝代：明

草软沙平桃李开，春风先到李陵台。雪中一阵乌鸦起，知是胡雏打猎来。
骢马驱
作者：唐寅
朝代：明
体裁：乐府曲辞

悠悠骢马驱，道阻岁云晚。岂无同袍士，念子不能饭。木落辞故枝，去家日以远。鸣鸡戒前涂，夕瞑犹策蹇。筋力已非旧，泪下不可卷。
高山奇树图
作者：唐寅
朝代：明
体裁：七言绝句

高山奇树似城南，兀坐联诗兴不厌。一自韩孟归去后，谁人敢把兔毫拈。
高祖斩蛇图
作者：唐寅
朝代：明
体裁：七言绝句

真人受命整干枢，失鹿狂秦不足诛。四海横行无立草，妖蛇那得阻前驱。
鱼父图
作者：唐寅
朝代：明

朱门公子馔鲜鳞，争诧金盘一尺银。谁信深溪狼虎里，满身风雨是渔人。
齐后图
作者：唐寅
朝代：明
体裁：七言绝句

百二关河狼虎秦，连环难解献高臣。若非纤手抽刀斩，应笑山东后有人。
戏赠张伯仁陈邦器二才子
作者：唐广
朝代：明

白下桥边杨柳枝，新黄嫩绿正当时。重来折入寻春手，不比樊川去较迟。
金陵赠别诗送彦晦先生南归
作者：唐应奎
朝代：明

粤客操南音，萧萧雪点琴。既多怀宝意，肯受俗尘侵。望外寒江驿，灯前故国心。开尊莫辞醉，明发又分襟。
小景
作者：唐庠
朝代：明

落日青山凝紫烟，秋风残叶雁来天。五湖多少玻璃水，处处堪留载鹤船。
蕉萱仕女
作者：唐庠
朝代：明

罗袜生香踏软沙，钗横玉燕鬓松鸦。春心正似芭蕉卷，羞见宜男并蒂花。
题仲穆竹
作者：唐庠
朝代：明
体裁：七言绝句

湖州总管赵王孙，玉润冰清似此君。拈出凤梢三五叶，白鸥波上扫秋云。
游南林祖印禅寺
作者：唐承宠
朝代：明
体裁：七言律诗

万山深处涌香流，随喜登临祗树幽。扫却虎巢矜钵水，辟将龙谷显昙丘。锦屏峰耸溪空界，玉几峦横石点头。自是劈开天上镜，人工岂羡五丁俦。
禁直三首
作者：唐敏
朝代：明

武楼高迥接回廊，绣妥盘龙护御床。得侍至尊论治道，祥风微袅水沉香。天门旭日炫新晴，凤髓龙香研墨清。亲见君王书草字，蛟龙吹雨杂风声。金舆晓驻武英傍，孔雀屏开御褥香。今代瀛洲最多士，赐题吟得进君王。
禁直三首·其一
作者：唐敏
朝代：明

武楼高迥接回廊，绣妥盘龙护御床。得侍至尊论治道，祥风微袅水沉香。
禁直三首·其三
作者：唐敏
朝代：明

金舆晓驻武英傍，孔雀屏开御褥香。今代瀛洲最多士，赐题吟得进君王。
禁直三首·其二
作者：唐敏
朝代：明

天门旭日炫新晴，凤髓龙香研墨清。亲见君王书草字，蛟龙吹雨杂风声。
七星石歌
作者：唐文凤
朝代：明

不周山崩天柱折，天倾西北形露缺。混沌已分元气裂，女娲补之毋乃拙。炼石五色生紫烟，云粘霞缀恐未坚。列宿参差自环绕，璇杓耀芒安次躔。后来星陨化为石，少阳少刚同气质。沉思应是娲皇遗，晕映珠联犹玓瓅。何年下坠新安城，砥平瑩滑常晶荧。六丁呵护神鬼守，肯与人世镌碑铭。移来独在万山顶，妥置琳宫秋月冷。步虚声歇刚风吹，瀛海神游梦初醒。扬州道士骑鹤仙，几回朗诵黄庭篇。簪冠佩剑爽思袭，澄空浸水光相连。土花莫蚀埃尘净，劫火难燃离斧刃。宁戚扣角那能歌，秦人施鞭安敢运。非产庐阜非太湖，赤瑛为骨琼为肤。煌煌耿耿三四点，如此至宝寰区无。好共兹山镇悠久，夜夜祥光照穹垕。不磨不泐千万年，留向瑶坛长礼斗。
七星石歌
作者：唐文凤
朝代：明
体裁：古风

不周山崩天柱折，天倾西北形露缺。混沌已分元气裂，女娲补之毋乃拙。炼石五色生紫烟，云粘霞缀恐未坚。列宿参差自环绕，璇杓耀芒安次躔。后来星陨化为石，少阳少刚同气质。沉思应是娲皇遗，晕映珠联犹玓瓅。何年下坠新安城，砥平莹滑常晶荧。六丁呵护神鬼守，肯与人世镌碑铭。移来独在万山顶，妥置琳宫秋月冷。步虚声歇刚风吹，瀛海神游梦初醒。扬州道士骑鹤仙，几回朗诵黄庭篇。簪冠佩剑爽思袭，澄空浸水光相连。土花莫蚀埃尘净，劫火难燃离斧刃。宁戚扣角那能歌，秦人施鞭安敢运。非产庐阜非太湖，赤瑛为骨琼为肤。煌煌耿耿三四点，如此至宝寰区无。好共兹山镇悠久，夜夜祥光照穹垕。不磨不泐千万年，留向瑶坛长礼斗。
七言古体诗一章共二十四韵不揣芜陋录送郑彦彬赴王驸马都尉馆时兄彦昭亦寓闽中
作者：唐文凤
朝代：明

圣皇六飞渡江水，义旗所向群奸弭。金陵龙虎挹神京，郁葱王气冲天紫。攀鳞附翼俱英雄，文武赫若和阳公。荣膺国戚联肺腑，秀毓星斗罗心胸。忆昨董师临古歙，招贤喜遇词章伯。贾谊声华擅独奇，郑虔才思推三绝。去年移戍当会稽，绛帐戎幕相追随。乞假归来养慈母，岂意泪著堂萱萎。今年又喜镇闽海，走币遥遥千里外。谁言坐冷客无毡，悬榻尘凝久相待。于焉判袂不可留，青山绿水增离愁。橐金曾为陆贾赆，蛮音椎结今南州。气候炎蒸异中土，严霜虐雪何曾睹。椰子酒残焚鹧鸪，荔支雨歇啼鹦鹉。主宾相见情愈深，洗尽别来慕蔺心。有时觅句月窥户，几度谈经风满林。君家难兄代希有，丧乱升沈十年久。昔时青马卸雕鞯，今日酡颜成皓首。吁嗟世事何必论，开怀且倒玻瓈尊。萍蓬得聚海上国，猿鹤入梦江南村。宾主弟兄真四美，此乐人间果难拟。机云孝友出彝伦，管鲍交情忘尔汝。愿言岁晚罢功名，归与谷口堪娱情。好披袯襫立烟雨，数声布谷催春耕。
万安县
作者：唐文凤
朝代：明

小小万安县，潺潺惶恐滩。江流章贡水，地接吉筠山。产薄赋应少，民稀政自閒。为言赵大尹，解任几时还。
三山镇
作者：唐文凤
朝代：明

镇挹三山耸，江通二水流。惊涛捲地起，怒吹挟云浮。投檄昌黎伯，乘槎博望侯。平生远游志，何日到瀛洲。
三山顺风渡江
作者：唐文凤
朝代：明

三山离镇远，一棹渡江来。月出鲛人泣，潮归龙子回。持心绝思虑，抚事去惊猜。向晚情何适，诗成句稳裁。
三月一日夜梦归家
作者：唐文凤
朝代：明

十年宦寓在天涯，此夜渐渐梦到家。形幻春风轻柳絮，神清寒雪瘦梅花。归心未逐河边棹，旅思频惊塞上笳。依旧黄山千丈月，蘧蘧飞蝶误南华。
上东门行
作者：唐文凤
朝代：明

上东门，在何所，河阳城南瀍水浒。旧时豪华今已空，惟有当年一抔土。闻说汉家全盛秋，门前列第皆王侯。朱轮翠毂日来往，凝笳叠鼓长喧啾。画栋雕檐接宫观，十里香尘飞不断。天上频颁丹诏下，民间屡免田租半。白发老人不识兵，闾阎小儿歌太平。斗鸡走马寻常事，岂有纷纷愁叹声。乞归二傅章初上，会此公卿盛供帐。道旁观者如云屯，杂綵从车凡几辆。韶华转眼流星过，倏忽荆棘埋铜驼。逢萌挂冠固已矣，石勒倚啸将如何。往事伤心难自保，惆怅东门不能道。君不见北邙山头四五陵，玉匣珠襦委荒草。
不慕身后名但恋生前酒酒倾愁不来果是扫愁帚彭祖寿最多一去千载后邓通富铜山饿死复何有二子岂解饮秪知富与寿未若我达道得酒肯置口东风昨夜来摇荡庭前柳出门一长吁茫然但搔首
作者：唐文凤
朝代：明

劬书析理义，读史窥成败。我生未成名，亹亹岁月迈。嗟我井底蛙，识见真狭隘。跳踉尺寸间，岂知天壤大。
东廊山
作者：唐文凤
朝代：明

山耸号东廊，蜿蜒龙势长。地连春水白，天入晓云苍。日月经旋绕，乾坤接混茫。欲寻谢安乐，著屐此徜徉。
丰城县
作者：唐文凤
朝代：明

小县枕江滨，人家柳色新。斗牛空紫气，天地已青春。士俗犹追古，民风颇化淳。文安今寂寞，千古老儒臣。
乌夜啼和韵
作者：唐文凤
朝代：明

绕树三匝乌择栖，风清月白咿喔啼。闺中恼杀无家女，时时臆对含愁语。抛针倦绣减兰灯，脸褪铅花堕红雨。
九日游庆寿寺
作者：唐文凤
朝代：明

出游九日访招提，步屧秋风信杖藜。闻有紫蕤芝产秀，想多黄蕊菊开齐。閒官真隐陶彭泽，内史清名王会稽。老衲已无心迹累，自惭待漏听朝鸡。
书示次儿祯
作者：唐文凤
朝代：明

七载从游宦，勤劬孝念深。关山千里月，父子一生心。老骥思长道，啼乌恋故林。乡书何日到，遥望白云岑。老作王门客，栖迟两鬓霜。长孙怜稚弱，慈母喜康强。寒沼鱼堪脍，春罂酒可尝。昔年新种树，别后过人长。吾家五兄弟，偻指恰三人。骨肉生兼死，光阴秋复春。家山千日酒，宦海百年身。几度思先垄，寒风泪洒巾。我去驱车北，儿归返旆南。头寒宜戴帽，发短不胜簪。诗律吟馀稳，羁怀饮后酣。平安数行字，一劄手初缄。父老已如此，子归将若何。乾坤饶雨露，风雪阻关河。花县民情切，枫宸圣泽多。涓埃期补报，吾道肯蹉跎。弟昆心自切，父子谊尤真。日月千年晓，乾坤万物春。角声催去旆，帆影候归人。送汝京华道，浇愁酒味醇。去马策未数，行舟棹莫停。客愁双鬓白，家学一灯青。肯叹弹新铗，何忧守旧经。严城寒柝夜，残酒梦初醒。瘦妻饮忧恨，弱女忆娇痴。旅况天难管，愁心客自知。雁宾来北渚，菊老醉东篱。惆怅陶彭泽，田园有所思。嗜欲心如水，文章气比虹。青衫蒙帝泽，彩笔夺天工。肯叹龙钟叟，犹誇矍铄翁。时明当际遇，道在岂终穷。北雪马如猬，南人貂作裘。自谙为客况，莫动念乡愁。子母钱神在，雌雄剑气浮。董生繁露笔，寂寞著春秋。
书示次儿祯·其一
作者：唐文凤
朝代：明

七载从游宦，勤劬孝念深。关山千里月，父子一生心。老骥思长道，啼乌恋故林。乡书何日到，遥望白云岑。
书示次儿祯·其七
作者：唐文凤
朝代：明

去马策未数，行舟棹莫停。客愁双鬓白，家学一灯青。肯叹弹新铗，何忧守旧经。严城寒柝夜，残酒梦初醒。
书示次儿祯·其三
作者：唐文凤
朝代：明

吾家五兄弟，偻指恰三人。骨肉生兼死，光阴秋复春。家山千日酒，宦海百年身。几度思先垄，寒风泪洒巾。
书示次儿祯·其九
作者：唐文凤
朝代：明

嗜欲心如水，文章气比虹。青衫蒙帝泽，彩笔夺天工。肯叹龙钟叟，犹誇矍铄翁。时明当际遇，道在岂终穷。
书示次儿祯·其二
作者：唐文凤
朝代：明

老作王门客，栖迟两鬓霜。长孙怜稚弱，慈母喜康强。寒沼鱼堪脍，春罂酒可尝。昔年新种树，别后过人长。
书示次儿祯·其五
作者：唐文凤
朝代：明

父老已如此，子归将若何。乾坤饶雨露，风雪阻关河。花县民情切，枫宸圣泽多。涓埃期补报，吾道肯蹉跎。
书示次儿祯·其八
作者：唐文凤
朝代：明

瘦妻饮忧恨，弱女忆娇痴。旅况天难管，愁心客自知。雁宾来北渚，菊老醉东篱。惆怅陶彭泽，田园有所思。
书示次儿祯·其六
作者：唐文凤
朝代：明

弟昆心自切，父子谊尤真。日月千年晓，乾坤万物春。角声催去旆，帆影候归人。送汝京华道，浇愁酒味醇。
书示次儿祯·其十
作者：唐文凤
朝代：明

北雪马如猬，南人貂作裘。自谙为客况，莫动念乡愁。子母钱神在，雌雄剑气浮。董生繁露笔，寂寞著春秋。
书示次儿祯·其四
作者：唐文凤
朝代：明

我去驱车北，儿归返旆南。头寒宜戴帽，发短不胜簪。诗律吟馀稳，羁怀饮后酣。平安数行字，一劄手初缄。
乾坤大磅礴岂乏千里驹柰无伯乐顾空受驽骀欺如何掩下乘蹭蹬筋力疲一朝欣所遇毛骨称拳奇洗刷泥滓净展步如飙驰刍豆尚不饱敢赐金鞍骑
作者：唐文凤
朝代：明

我有太阿剑，磨淬利锋铓。忆昔丰城狱，气射牛斗傍。傥无张华识，埋没吁可伤。千年土不蚀，宝匣生光线。风尘久澒洞，此物宁敢藏。
二月二十日得家书
作者：唐文凤
朝代：明

喜得平安一纸书，欣然顿觉客愁除。四千道路云山远，六十年华雪鬓疏。肯羡腰钱骑有鹤，不须弹铗食无鱼。丹心报国忠诚在，老我王门日曳裾。
仙鹿
作者：唐文凤
朝代：明

空山白云护阴石，鹿过深苔印行迹。春风长茸暖犹浅，苍雪点身寒未湿。应归蓬岛群仙家，日永恣慵眠彩霞。自向琼田饱芝草，肯来禁苑偷奇花。谁言一金汝无用，骏马千金增价重。长遭鏖战惊尘沙，何如缓驾飞云车。
佛指峡舟中见月有感
作者：唐文凤
朝代：明

长江夜景沈，风急扫顽阴。鸟鹊高枝稳，鱼龙积水深。月藏万古魄，人老百年心。抱膝閒吟罢，羁怀苦不禁。去县离百日，思乡隔万山。民心应久望，月色自长閒。江隐蛟螭窟，天开虎豹关。姮娥如有意，清影照苍颜。阻风愁不柰，见月喜何如。蟾影涵苏魄，龙光烛太虚。斗间觇紫气，颔下现丹书。桂阙群仙降，天香拂袖裾。三日留孤峡，风狂浊浪高。寸心驰去楫，微命托轻舠。阿阁来仪凤，神山载巨鳌。五云天阙近，朝罢谒铨曹。来日当残腊，归期及暮春。眼看今夜月，心切故乡人。浪息烦风伯，舟安托水神。冯唐何用叹，未误百年身。
佛指峡舟中见月有感·其一
作者：唐文凤
朝代：明

长江夜景沈，风急扫顽阴。鸟鹊高枝稳，鱼龙积水深。月藏万古魄，人老百年心。抱膝閒吟罢，羁怀苦不禁。
佛指峡舟中见月有感·其三
作者：唐文凤
朝代：明

阻风愁不柰，见月喜何如。蟾影涵苏魄，龙光烛太虚。斗间觇紫气，颔下现丹书。桂阙群仙降，天香拂袖裾。
佛指峡舟中见月有感·其二
作者：唐文凤
朝代：明

去县离百日，思乡隔万山。民心应久望，月色自长閒。江隐蛟螭窟，天开虎豹关。姮娥如有意，清影照苍颜。
佛指峡舟中见月有感·其五
作者：唐文凤
朝代：明

来日当残腊，归期及暮春。眼看今夜月，心切故乡人。浪息烦风伯，舟安托水神。冯唐何用叹，未误百年身。
佛指峡舟中见月有感·其四
作者：唐文凤
朝代：明

三日留孤峡，风狂浊浪高。寸心驰去楫，微命托轻舠。阿阁来仪凤，神山载巨鳌。五云天阙近，朝罢谒铨曹。
佛指峡阻风
作者：唐文凤
朝代：明

佛指喜名峡，客心惊阻风。江山应有待，天地更能容。民俗思遗爱，臣心秉至公。老年频念阙，矫首五云东。
偕胡伴读访继上人
作者：唐文凤
朝代：明

偶逢嘉节试同游，古刹黄花九月秋。莲社陶潜应有约，萸囊桓景不须求。乾坤容我襟怀壮，光景催人岁月流。为问麟经家学在，相期二老绍前修。为访高僧浣俗缘，黄花香寂晚秋天。杜公诗句称支遁，韩子书辞慕大颠。嗜酒许开彭泽戒，吃茶应悟赵州禅。法华读罢心如水，方丈香浮一篆烟。
偕胡伴读访继上人·其一
作者：唐文凤
朝代：明

偶逢嘉节试同游，古刹黄花九月秋。莲社陶潜应有约，萸囊桓景不须求。乾坤容我襟怀壮，光景催人岁月流。为问麟经家学在，相期二老绍前修。
偕胡伴读访继上人·其二
作者：唐文凤
朝代：明

为访高僧浣俗缘，黄花香寂晚秋天。杜公诗句称支遁，韩子书辞慕大颠。嗜酒许开彭泽戒，吃茶应悟赵州禅。法华读罢心如水，方丈香浮一篆烟。
八月一日寓衣锦乡祖印院
作者：唐文凤
朝代：明

今为衣锦游，未遂衣锦归。每怜江山是，自叹人民非。道路榛莽塞，田畴禾黍稀。经行询土俗，故老情依依。剧谈昔日政，贪肆同封豨。怀奸比设阱，婴祸类发机。幸遇圣明朝，民安家已肥。嗟我叨邑宰，才疏名更微。愿言竭愚衷，清慎志不违。治平二三策，何当达京畿。寸心已渊沦，馀事犹尘飞。投簪蚤税驾，清风旧渔矶。
六月二日王御东阁挥洒睿翰之暇适有青鸟飞集于前驯狎而鸣似依人而托得其所者因命画工为图以纪其异臣闻唐太宗临幸太液池见青鸟裴回容与欣然适意急宣阎立本图之今臣等获睹兹事与昔相类谨各赋诗以进
作者：唐文凤
朝代：明

翩翩有青鸟，飞集东阁前。不食琼田粟，自带瑶池烟。暮辞海南雨，朝翔冀北天。为衔云锦书，祯祥兆延年。
六百丈
作者：唐文凤
朝代：明

地长六百丈，江阔一千寻。章亥足曾步，玄夷梦未临。山川古域在，岁月逝波深。自是操吴语，何烦效越吟。
关山月
作者：唐文凤
朝代：明

秋月生寒山，照妾空帏间。忽起远道思，良人守秦关。近闻更移戍，舟上泸河湾。迢迢各千里，相望何时还。盛年叹零落，览镜凋朱颜。妾心徒自悲，月色长自閒。
再奉赋喜雨诗
作者：唐文凤
朝代：明

皇天少甘泽，禾苗就枯槁。何以慰三农，摅诚事祈祷。贤王启睿衷，封章达穷昊。上帝潜感孚，炎埃急除扫。雷驱雨濛濛，风走云浩浩。乾池滀聚水，平陆注行潦。登场已收麦，被畛方茂稻。畎亩润黍菽，村疃荣桑枣。鼓舞喜儿童，歌谣乐耆老。徭役蠲免多，赋税供输早。宽恤沐深恩，仰载荷洪造。应书大有年，秋成登万宝。
再留佛指峡
作者：唐文凤
朝代：明

昨日雨犹少，今朝风更多。江吞大信水，峡束小孤波。万事古如此，百年今若何。明当发征棹，沽酒一高歌。
冬夜梦子绍兄
作者：唐文凤
朝代：明

天空星月高，城迥笳鼓咽。夜长苦多寒，微灯翳明灭。覆衾未及暖，睡眼已交睫。悠扬竟何之，恍遇远游客。惊怪会面稀，胡为久离别。傥非兄弟亲，安得魂梦接。干戈今未休，杀戮那可说。原野日积尸，江波日流血。南游触蛮烟，北走犯燕雪。涉水多蛟龙，投荒足妖孽。毛发侵风霜，肌肤战寒热。危颠命弗顾，奔走骨欲折。嗟嗟困羁孤，何由保明哲。功名既难成，岁月如电掣。荣华梦蚁国，富贵探虎穴。致身亦已愚，秉志何更拙。故山岂不佳，尚有扬雄宅。家声幸未坠，犹宜守清白。弟也百无为，林泉托跛躄。
出水寺
作者：唐文凤
朝代：明

梵刹巍峨知几年，上方楼阁出云烟。天开兜率无双境，山涌空同第一泉。惠远白莲期入社，陶潜黄菊愿归田。三生石上精魂在，月照心清悟夙缘。
初七日道经上冯坑
作者：唐文凤
朝代：明

肩舆晓伊轧，岭峻不可度。崖阴草未春，云暗天欲暮。人家驾险居，农舍梯空住。森森雪竹林，垂垂雨棕树。我来询民俗，遗老多物故。顽浇可还淳，为政慎举措。
初度日有感
作者：唐文凤
朝代：明

忆昔少年日，父母俱在堂。二弟娱戏彩，怡怡称寿觞。此乐不可得，此景不可常。情深风木感，陨涕空悲伤。每怀鞠育恩，有志苦未偿。今年踰知命，鬓发已半苍。微名误举保，出宰山水乡。妻孥应念我，远在天一方。旅思何郁郁，暌离惨中肠。无为儿女态，气节当慨慷。愿言施政成，居民化循良。焚香重载拜，白鹤方南翔。
前元至正十四年间庚申帝遣使谢嘉卿航海赍名币法酒至徽州歙县徵师山隐士郑玉子美授以翰林待制时端本堂正字郑彦昭启东宫侑以尚尊后辞不赴召值兵变所赐币流落民间乃购得之余以举保授兴国县令考满入觐遂裁制为衣以朝天阙感前代之恩币成圣朝之品服谩成七言律一章以寄意云
作者：唐文凤
朝代：明

剪就天机云锦章，银丝万缕日争光。应酬晚节冰霜志，犹带前朝雨露香。袖拂苔痕封印匣，袂联棠影上琴堂。三年制锦朝京阙，衣绣终当归故乡。
十八学士卷
作者：唐文凤
朝代：明

隋亡晋阳启唐祚，锦帆未返江都路。野鸟为鸾人肆欺，天心厌乱谁能诉。一朝裴寂成深谋，家国转变汝所由。白旄黄钺两京定，四海晏然无所忧。功高德厚称神武，太子齐王安足数。忠臣猛将任股肱，宠异宏开天策府。当时贤俊十八人，嘉谟直道情相亲。可否献替陈至理，何曾宛转全天伦。瀛洲茫茫近蓬岛，迥隔尘寰风日好。如纶如綍出王言，戒逸戒奢箴大宝。或称博学行秘书，或称忠鲠智有馀。阴阳大化任调燮，经籍奥义烦分区。殷勤畴咨当世务，司勋记室并主簿。考功祭酒博士伦，著作参军典签数。是中诸子皆良才，十七可尊一可猜。如何骁腾众龙媒，著彼碌碌真驽骀。岂知诒谋传后祸，雨露才沾鬓云妥。此獠空怜头血流，斛麦谀言无不可。清风环佩声珊珊，抠趋进退意气閒。龙眠居士有佳趣，好事写入画图间。我今展卷起深想，千古神交见神像。一时陈迹付逝波，肯信流芳在天壤。只今幸际休明时，虞舜至治应无为。群贤毕集玉堂署，咫尺瀛洲端可期。圣朝岂无此学士，我亦趋朝拜丹陛。古今人物许同俦，留取声名继青史。
占鹊辞
作者：唐文凤
朝代：明

北堂灵鹊声喳喳，下阶自衔萱草花。慈母倚门每占喜，定想行人归到家。昔时苦被鹊声误，臆对含愁如欲诉。今日鹊声知有准，惊去回翔仍返顾。东家郎君不出庭，别离那识过平生。纵使今朝竞喧噪，有耳何曾为尔听。西家农夫在田野，恬熙生长茅檐下。几回著意送清音，聒乱生憎遭唾骂。惟有慈闱白发亲，屡卜佳声秋复春。温凊疏违甘旨缺，而今喜见远归人。丁宁灵鹊莫飞去，深栖只向堂前树。上无鹰鹯下弹丸，每听流声慰愁绪。行人既归尔适宜，行人又去尔不知。但当爱身慎饮啄，他年再报归来期。
吉水县
作者：唐文凤
朝代：明

邑号古西昌，相传文物乡。栽花令尹宅，擢桂状元坊。江泻吉文字，山凝秀色苍。晓来春两霁，新绿柳丝长。
吉阳镇
作者：唐文凤
朝代：明

吉阳传旧镇，巡徼复新司。烧劵不我责，弃繻当自期。江空云幂幂，天阔雨丝丝。肯谓吾衰矣，心犹少壮时。
吴城山祠读苏东坡石砮文
作者：唐文凤
朝代：明

儋耳归来思不群，衣冠洗尽瘴烟氛。质坚已出鼋鼍窟，制古犹存蝌蚪文。肃慎远遗知后学，荆梁入贡记前闻。摩挲石刻沉吟久，渔笛声中日又曛。
和伴读钟启晦赠刘渊然高道诗韵
作者：唐文凤
朝代：明

乘风欲访羽人邱，道骨仙姿第一流。坛上荧光宵礼斗，匣中剑影晓横秋。姓名久达黄金阙，品籍应居白玉楼。圣代只今崇教典，何烦紫气出关浮。
和伴读钟启晦雪中景春指挥留饮诗韵
作者：唐文凤
朝代：明

东风一夜散琼花，春满皇都贵戚家。簌簌寒声蚕食叶，潇潇细响蟹行沙。饮馀醇酎颜常渥，吟得新诗鬓欲华。晚跨骄骢归甲第，开尊宴客泛流霞。
和刘通判赠人刻图书印韵
作者：唐文凤
朝代：明

剪刀知汉篆，符刻是秦书。磨砺形模小，雕锼字画疏。绝怜新制巧，岂识古文馀。印白纤痕灭，涵朱淡色除。售求增贵重，贻赠感勤渠。素璞剜难就，黄金铸不如。传家称旧物，好古属贫居。经史烦明證，篇章任卷舒。牙签标李泌，藻翰记卢琚。携贡玉堂署，相随赋子虚。
和吕德昭春日游问政二十韵
作者：唐文凤
朝代：明

仙家白云里，水复更山重。已化双飞舄，空传九节筇。石函藏秘诀，宝剑瘗铦锋。境胜华阳洞，形高天柱峰。寻真何处问，学隐此情钟。阮肇留遗事，刘晨觅旧踪。佩悬青玉镂，丹熟紫金镕。咒法能驯虎，轻身可跨龙。蟠桃开蓓蕾，芝草长丰茸。日月同驹隙，乾坤等蚁封。蓬莱知路永，阆苑得春浓。鹤老应摧羽，鱼潜不露喁。唐诗存古碣，秦爵授枯松。树穴穿飞鼠，岩空集稚蜂。生涯从澹泊，景物自从容。颇觉游多趣，何烦闷少悰。石香炊饭软，泉冽酿醅醲。自有逃名志，宁无学古胸。疏狂李太白，风致郭林宗。羡子能行乐，来归日下舂。
和尚港
作者：唐文凤
朝代：明

人传和尚港，春水没渔矶。不见浮杯渡，空闻飞锡归。鲥鱼三月美，螃蟹九秋肥。惆怅玄真隐，衰年与愿违。
和游新吴寺诗韵有小序 其一 黄字
作者：唐文凤
朝代：明

步屧响回廊，庭虚月一方。栴檀云弄影，薝卜夜吹香。禅定猿窥钵，经残鹤护房。明朝觅归路，满地叶飞黄。
和游新吴寺诗韵有小序 其三 前字
作者：唐文凤
朝代：明

驮经白马寺，创额赤乌年。宗续云门法，心参雪窦禅。松高留鹤语，树老蜕龙悬。长日翻经罢，蒲团礼佛前。
和游新吴寺诗韵有小序 其二 叶字
作者：唐文凤
朝代：明

招提境清幽，小径萦曲折。登高目可舒，揽秀意犹惬。石坛花雨飘，琴室松风歇。向晚偶题诗，写遍寒蕉叶。
和游新吴寺诗韵有小序 其二 叶字
作者：唐文凤
朝代：明

招提境清幽，小径萦曲折。登高目可舒，揽秀意犹惬。石坛花雨飘，琴室松风歇。向晚偶题诗，写遍寒蕉叶。涯洲地幽深，寻僧聊小憩。名山在寰区，胜境异人世。涧寒龙已归，村深虎初逝。上方钟磬声，疑是云门寺。
和游新吴寺诗韵有小序 其五 寺字
作者：唐文凤
朝代：明

涯洲地幽深，寻僧聊小憩。名山在寰区，胜境异人世。涧寒龙已归，村深虎初逝。上方钟磬声，疑是云门寺。
和游新吴寺诗韵有小序 其四 朝字
作者：唐文凤
朝代：明

倚杖閒寻寺，吟诗忽过桥。晚山含雨暗，秋水共天遥。自愧花封治，难从桂隐招。婆婆游世界，钟鼓乐清朝。
和游新吴寺诗韵有小序·黄字
作者：唐文凤
朝代：明

步屧响回廊，庭虚月一方。栴檀云弄影，薝卜夜吹香。禅定猿窥钵，经残鹤护房。明朝觅归路，满地叶飞黄。驮经白马寺，创额赤乌年。宗续云门法，心参雪窦禅。松高留鹤语，树老蜕龙悬。长日翻经罢，蒲团礼佛前。倚杖閒寻寺，吟诗忽过桥。晚山含雨暗，秋水共天遥。自愧花封治，难从桂隐招。婆婆游世界，钟鼓乐清朝。
和紫金庵晓上人韵
作者：唐文凤
朝代：明

高僧结茆住空山，悬栈绝磴愁跻攀。苦心鍊行息百虑，能悟幻泡如是观。人间但觉岁月速，物外始识天地宽。清香馥郁皆薝卜，密影摇曳惟旃檀。黑虎听经伏层石，苍龙护法循危栏。定学隐峰飞杖锡，何须子晋骑凤鸾。佛灯媚夜燃云暖，衲衣生藓侵肌寒。半生枯坐骨格瘦，几度谈空舌本乾。风光模写入眼底，才思紬绎抽毫端。竹床秋爽卧不醒，石室日高吟未安。而今羡子兴潇散，十年离乱良可叹。城郭烟埃惊满眼，生民杀戮痛刻肝。嗟予苦被忧患缚，何由握手博一欢。常思远公约元亮，结盟何事攒眉难。他时西林作三笑，双凫定许凌风翰。
咏棋二首
作者：唐文凤
朝代：明

书堂春昼永，閒拂文楸枰。沉思出神妙，握机布纵横。后粘势已缓，先著心尤精。或疏而致密，或危以求生。胜算如张良，奇计犹陈平。厄比马陵道，严于细柳营。俄然收伟绩，凯奏铭功成。遗图尚留迹，灵经久传名。但能谨始终，何须较输赢。动静各有辨，奇正还相倾。千年八阵法，石漾江流清。隆中老诸葛，长吟寄深情。大圣有唐尧，创法何明智。妙测鬼神机，巧泄阴阳秘。子圆讶布星，局方疑象地。三百六十路，亿兆万千义。相对试手谈，所得在心计。要识生死关，当知动静势。点白既已难，拈黑亦不易。自经下著迟，遽失加倍利。灵变通仙术，谋略岂儿戏。如环乃无端，似屏而有倚。首尾常山蛇，奇骏荥河骥。洪涛纵巨鳞，秋空横独鸷。或疑偏将军，或居大元帅。堂堂列营阵，正正张旗帜。严整犹合队，纷纠若离次。冲突左右车，游击前后骑。出险喜获安，升高虑将坠。困围每坚壁，示敌从缓辔。减灶佯退怯，伏弩潜夙备。就粘必可待，投劫尚堪致。始疑倏终信，远谍俄近惎。辅汉陈曲逆，救秦田无忌。勇躁久用挑，饥贪怠吞饵。敌忾急擒首，修睦诚委质。气馁应俟养，锋锐欲少避。守关恃其隘，背水定其志。撞斗嗟范增，奉槃快毛遂。棋经古攸同，兵法今奚异。是以博识人，察此精微意。晷刻弗暂忘，閒适乃能置。竹院每闻声，玉堂常近侍。瀛洲风日好，巴园岁月驶。沸鼎茶香清，拂枰槐影翠。承恩谕赋诗，效愚敬题字。愧乏杜老才，陋匪柳公记。斐然成短章，冥搜五经笥。
咏棋二首·其一
作者：唐文凤
朝代：明

书堂春昼永，閒拂文楸枰。沉思出神妙，握机布纵横。后粘势已缓，先著心尤精。或疏而致密，或危以求生。胜算如张良，奇计犹陈平。厄比马陵道，严于细柳营。俄然收伟绩，凯奏铭功成。遗图尚留迹，灵经久传名。但能谨始终，何须较输赢。动静各有辨，奇正还相倾。千年八阵法，石漾江流清。隆中老诸葛，长吟寄深情。
咏棋二首·其二
作者：唐文凤
朝代：明

大圣有唐尧，创法何明智。妙测鬼神机，巧泄阴阳秘。子圆讶布星，局方疑象地。三百六十路，亿兆万千义。相对试手谈，所得在心计。要识生死关，当知动静势。点白既已难，拈黑亦不易。自经下著迟，遽失加倍利。灵变通仙术，谋略岂儿戏。如环乃无端，似屏而有倚。首尾常山蛇，奇骏荥河骥。洪涛纵巨鳞，秋空横独鸷。或疑偏将军，或居大元帅。堂堂列营阵，正正张旗帜。严整犹合队，纷纠若离次。冲突左右车，游击前后骑。出险喜获安，升高虑将坠。困围每坚壁，示敌从缓辔。减灶佯退怯，伏弩潜夙备。就粘必可待，投劫尚堪致。始疑倏终信，远谍俄近惎。辅汉陈曲逆，救秦田无忌。勇躁久用挑，饥贪怠吞饵。敌忾急擒首，修睦诚委质。气馁应俟养，锋锐欲少避。守关恃其隘，背水定其志。撞斗嗟范增，奉槃快毛遂。棋经古攸同，兵法今奚异。是以博识人，察此精微意。晷刻弗暂忘，閒适乃能置。竹院每闻声，玉堂常近侍。瀛洲风日好，巴园岁月驶。沸鼎茶香清，拂枰槐影翠。承恩谕赋诗，效愚敬题字。愧乏杜老才，陋匪柳公记。斐然成短章，冥搜五经笥。
咏琴
作者：唐文凤
朝代：明

古琴縆七弦，而能谐五音。寥寥白鹤唳，杳杳苍龙吟。相传南薰操，应念虞舜心。民物乃康阜，解愠恩德深。
咏睿笔画蜂
作者：唐文凤
朝代：明

报衙课蜜日飞忙，竞采群芳浥露香。睿笔写生同化育，上林随处驻春光。午衙初报往来飞，采得花香两翅归。微物亦蒙归睿思，君臣谊重识天机。
咏睿笔画蜂·其一
作者：唐文凤
朝代：明

报衙课蜜日飞忙，竞采群芳浥露香。睿笔写生同化育，上林随处驻春光。
咏睿笔画蜂·其二
作者：唐文凤
朝代：明

午衙初报往来飞，采得花香两翅归。微物亦蒙归睿思，君臣谊重识天机。
咏马
作者：唐文凤
朝代：明

房星天驷夜凝神，光照祥云散满身。十二闲中知第一，草丰沙苑早回春。龙马由来产渥洼，骄思顾影自矜誇。太平天子东封日，五色成群云作花。
咏马·其一
作者：唐文凤
朝代：明

房星天驷夜凝神，光照祥云散满身。十二闲中知第一，草丰沙苑早回春。
咏马·其二
作者：唐文凤
朝代：明

龙马由来产渥洼，骄思顾影自矜誇。太平天子东封日，五色成群云作花。
喜雨
作者：唐文凤
朝代：明

皇天久不雨，一雨成岁功。君心妙孚感，膏泽施无穷。遂令封域内，禾黍咸芃芃。物物皆滋润，幸兹和气同。天道日以昭，君德日以隆。至诚格上下，惠政敷西东。舟车达四境，耕凿居三农。太平臻盛治，民俗如豳风。从今书大有，击壤歌时雍。
四月二日因公出诣城隍庙行香同高判簿郑长司黄广文及儒士钟子常坐庙门之下观一邑境内之溪山喜而有作
作者：唐文凤
朝代：明

我来宰斯邑，倏忽十月馀。县庭纷聚讼，好怀那得舒。自春已踰夏，光景过隙驹。人生百年间，何为事区区。今晨偶公出，庙门坐斯须。山光列图画，树声杂笙竽。欣然乐閒适，不受凡俗拘。吟眸豁无际，群峰环四隅。愧匪廊庙器，亦非山泽臞。自甘牛刀试，民瘼何由苏。所期岁丰稔，忧时嗟术疏。终当化淳俗，击壤歌唐虞。偶坐古庙垣，趁此公事馀。因得雅怀适，更喜吟眸舒。遐思山谷士，皎皎同白驹。形迹脱物外，声名播中区。自知志有在，凡欲无所须。肯立齐王门，所好异瑟竽。冥鸿不可弋，驰马不受拘。何为书咄咄，谋拙守一隅。机深计非左，嗜浅形自臞。当今圣明君，苍生望来苏。沾濡德泽广，宽大法网疏。愿鼓南薰弦，至治如有虞。
四月二日因公出诣城隍庙行香同高判簿郑长司黄广文及儒士钟子常坐庙门之下观一邑境内之溪山喜而有作·其一
作者：唐文凤
朝代：明

我来宰斯邑，倏忽十月馀。县庭纷聚讼，好怀那得舒。自春已踰夏，光景过隙驹。人生百年间，何为事区区。今晨偶公出，庙门坐斯须。山光列图画，树声杂笙竽。欣然乐閒适，不受凡俗拘。吟眸豁无际，群峰环四隅。愧匪廊庙器，亦非山泽臞。自甘牛刀试，民瘼何由苏。所期岁丰稔，忧时嗟术疏。终当化淳俗，击壤歌唐虞。
四月二日因公出诣城隍庙行香同高判簿郑长司黄广文及儒士钟子常坐庙门之下观一邑境内之溪山喜而有作·其二
作者：唐文凤
朝代：明

偶坐古庙垣，趁此公事馀。因得雅怀适，更喜吟眸舒。遐思山谷士，皎皎同白驹。形迹脱物外，声名播中区。自知志有在，凡欲无所须。肯立齐王门，所好异瑟竽。冥鸿不可弋，驰马不受拘。何为书咄咄，谋拙守一隅。机深计非左，嗜浅形自臞。当今圣明君，苍生望来苏。沾濡德泽广，宽大法网疏。愿鼓南薰弦，至治如有虞。
大孤山
作者：唐文凤
朝代：明

大孤山前波浪急，蒲帆高张饱风力。篙师酹酒为乞灵，一舸中流如箭疾。龙王祠下钟鼓声，江天晓日生新晴。五云缥渺在何许，紫金王气浮神京。
大道常不泯万古如日新却笑秦始皇六经飞埃尘徒有桀纣暴岂识唐虞仁亲序属父子爵位分君臣虽灭古圣书不能乱彝伦平生争战苦二世空沈沦
作者：唐文凤
朝代：明

玉环倾国姿，胎祸乱中土。明皇开元初，德政称仁主。后来恣贪欢，白日送歌舞。烟尘起渔阳，神京满？鼓。幸赖肃宗贤，扶危复唐祚。明皇亦何心，却被颜色误。嗟哉去已远，遗恨流千古。
大道常不泯万古如日新却笑秦始皇六经飞埃尘徒有桀纣暴岂识唐虞仁亲序属父子爵位分君臣虽灭古圣书不能乱彝伦平生争战苦二世空沈沦
作者：唐文凤
朝代：明
体裁：古风

玉环倾国姿，胎祸乱中土。明皇开元初，德政称仁主。后来恣贪欢，白日送歌舞。烟尘起渔阳，神京满�鼓。幸赖肃宗贤，扶危复唐祚。明皇亦何心，却被颜色误。嗟哉去已远，遗恨流千古。
奉赋对月诗和陆长史韵
作者：唐文凤
朝代：明

风扫浮云净碧空，秋蟾皎洁出天东。贤王心镜清如水，一照光明万里同。
奉赋清晓诗
作者：唐文凤
朝代：明

日色曈昽晓气寒，风生仙仗露华乾。封章启读清朝早，身在蓬莱玉笋班。
奉赋祯祥诗
作者：唐文凤
朝代：明
体裁：古风

圣皇御正统，恩德洽万方。上膺天命集，下缵帝业昌。一举天戈挥，再举龙旗扬。仁风息溟渤，妖星扫欃枪。朝野归清肃，奸谀敛披猖。功成迈汤武，治浃同虞唐。南服交阯夷，西詟阴山羌。万年保宗社，九州奠封疆。玉册启大国，玺节尊亲王。敕命出留守，北京居帝乡。四年宣政化，王泽日以霶。明时遇隆盛，和气感祯祥。甘雨自沾足，卿云亦飘翔。珍禽时下集，翠衿杂明珰。仙鹤每驯舞，缟衣间玄裳。瑞麦穗含秀，嘉禾实吹香。灵兔洁琼质，元龟耀金章。神拱霞炫烂，神龙雨腾骧。天花亦缤纷，毫光何炜煌。自兹诸福物，萃此世太康。诚心一以著，孝德久弥彰。盛事传不泯，史册长流芳。欲效歌颂美，当书纪述详。词臣愧才菲，白发凝秋霜。寸心沥忠赤，千载永弗忘。
奉赋祯祥诗
作者：唐文凤
朝代：明

圣皇御正统，恩德洽万方。上膺天命集，下缵帝业昌。一举天戈挥，再举龙旗扬。仁风息溟渤，妖星扫欃枪。朝野归清肃，奸谀敛披猖。功成迈汤武，治浃同虞唐。南服交阯夷，西詟阴山羌。万年保宗社，九州奠封疆。玉册启大国，玺节尊亲王。敕命出留守，北京居帝乡。四年宣政化，王泽日以？。明时遇隆盛，和气感祯祥。甘雨自沾足，卿云亦飘翔。珍禽时下集，翠衿杂明珰。仙鹤每驯舞，缟衣间玄裳。瑞麦穗含秀，嘉禾实吹香。灵兔洁琼质，元龟耀金章。神拱霞炫烂，神龙雨腾骧。天花亦缤纷，毫光何炜煌。自兹诸福物，萃此世太康。诚心一以著，孝德久弥彰。盛事传不泯，史册长流芳。欲效歌颂美，当书纪述详。词臣愧才菲，白发凝秋霜。寸心沥忠赤，千载永弗忘。
奉赋秋凉诗和陆长史韵
作者：唐文凤
朝代：明

金井梧飘早报秋，星流大火暑全收。人间爽气清如水，凉满山家十二楼。
奉赋蹇驴
作者：唐文凤
朝代：明

蹇驴自堪策，应是駏驉俦。缓辔小桥雪，长鸣伏枥秋。谪仙曾跨步，杜老每追游。黔产无他技，文传柳柳州。
奉赋野橐驰
作者：唐文凤
朝代：明

性野何能蓄，形庞自不群。远行五百里，重负一千斤。毳软寒沾雪，峰高暖积云。从今归惠养，效力肯辞勤。
奉题徽宗御笔十八鹤图
作者：唐文凤
朝代：明

仙姿何事拟登瀛，不戒乘轩百感生。千古青城空月色，可怜无复九皋鸣。
安庆城
作者：唐文凤
朝代：明

大江万里怒流长，环绕坚城接混茫。地控江淮入吴楚，水通巴蜀汇荆湘。云连瀛海浮仙岛，天近神州壮帝乡。千古忠魂何处觅，下招谁为遣巫阳。
安隐堂为秦遵道老人赋
作者：唐文凤
朝代：明

安隐堂中七十翁，庞眉鹤发古人风。高名不减韩康伯，厚泽应同庞德公。稚子趋庭鸠杖出，嘉宾满坐蚁尊空。赐归得遂桑榆暖，击壤尧民乐岁丰。
宿江口舟中见月
作者：唐文凤
朝代：明

扁舟宿江口，露下夜初永。菰蒲猎猎声，叶飐风不静。缺月出未高，微波翻碎影。王事有程期，无寐自深省。舟行帆飞驶，夜泊桡暂停。月出湖水白，云开野山青。沙平集下鹭，风回约流萤。迢迢乡心切，渔笛声难听。辞家日已远，到县程将近。是身如蓬梗，飘泊何由定。石斗浪声齐，月摹人影正。江神愿乞灵，明朝风力顺。
宿江口舟中见月·其一
作者：唐文凤
朝代：明

扁舟宿江口，露下夜初永。菰蒲猎猎声，叶飐风不静。缺月出未高，微波翻碎影。王事有程期，无寐自深省。
宿江口舟中见月·其三
作者：唐文凤
朝代：明

辞家日已远，到县程将近。是身如蓬梗，飘泊何由定。石斗浪声齐，月摹人影正。江神愿乞灵，明朝风力顺。
宿江口舟中见月·其二
作者：唐文凤
朝代：明

舟行帆飞驶，夜泊桡暂停。月出湖水白，云开野山青。沙平集下鹭，风回约流萤。迢迢乡心切，渔笛声难听。
寄万松道士程宗吉
作者：唐文凤
朝代：明

少年卜筑栖稠树，老境投閒隐万松。月白黄山骑独鹤，风清紫府佩双龙。平生物外交情厚，异土人间旅思浓。何日归田共还往，秋云步稳一枝筇。
寄主簿高泰铭
作者：唐文凤
朝代：明

高适能诗五十过，文孙才德蔼春和。三年小试勾稽簿，处处桑麻雨露多。
寄内
作者：唐文凤
朝代：明

恩赐王官俸，封题寄老妻。关河异南北，形影各东西。离旷孙留赘，娇痴女在闺。伤心安义命，收汝万行啼。
寄县丞魏尚质
作者：唐文凤
朝代：明

一缄书寄见真情，令我相思雪发生。语寂空庭閒白昼，满帘槐影日微明。溪上青山城上楼，相思云树意悠悠。西风雁叫江湖远，明月芦花千里秋。
寄县丞魏尚质·其一
作者：唐文凤
朝代：明

一缄书寄见真情，令我相思雪发生。语寂空庭閒白昼，满帘槐影日微明。
寄县丞魏尚质·其二
作者：唐文凤
朝代：明

溪上青山城上楼，相思云树意悠悠。西风雁叫江湖远，明月芦花千里秋。
寄四弟子彰
作者：唐文凤
朝代：明

岩溪溪上吕家林，庐墓年来宰木深。云冷九原今古恨，月明千里弟兄心。白鸥眠渚閒驯性，黄鸟迎风送好音。为问东篱丛菊在，相思几度动清吟。
寄孝子吕叔素
作者：唐文凤
朝代：明

相传礼乐太常家，市隐城南静不哗。兄弟怡怡自和辑，春风庭院紫荆花。庐墓三年孝行全，姓名已达九重天。蓼莪应念劬劳德，彤管当书史一编。教子传家守一经，百年文献旧毡青。雄辞妙画南金价，磨石当镌太史铭。
寄孝子吕叔素·其一
作者：唐文凤
朝代：明

相传礼乐太常家，市隐城南静不哗。兄弟怡怡自和辑，春风庭院紫荆花。
寄孝子吕叔素·其三
作者：唐文凤
朝代：明

教子传家守一经，百年文献旧毡青。雄辞妙画南金价，磨石当镌太史铭。
寄孝子吕叔素·其二
作者：唐文凤
朝代：明

庐墓三年孝行全，姓名已达九重天。蓼莪应念劬劳德，彤管当书史一编。
寄徐复本主簿
作者：唐文凤
朝代：明

白发臞翁特写真，风霜骨格雪精神。莺花故国十年雨，鸾枳当时百里春。
寄杨南寿
作者：唐文凤
朝代：明

关西夫子道尤尊，清白传家到耳孙。几度相思程水路，白沙翠竹月当门。僦居近住古城边，大隐如何在市廛。云散西山青似洗，疏疏凉雨洒帘前。
寄杨南寿·其一
作者：唐文凤
朝代：明

关西夫子道尤尊，清白传家到耳孙。几度相思程水路，白沙翠竹月当门。
寄杨南寿·其二
作者：唐文凤
朝代：明

僦居近住古城边，大隐如何在市廛。云散西山青似洗，疏疏凉雨洒帘前。
寄生员徐永德
作者：唐文凤
朝代：明

明伦堂下竹疏疏，枝叶萧森凉雨馀。满目尘嚣俱洗尽，夜深吹烛照残书。
寄秀才罗季翔刘德明刘志用陈克让王达礼方文兴邓子民杨汝诚
作者：唐文凤
朝代：明

我来子去各东西，踪迹何殊鸿印泥。座上春风谁许挹，满庭棠影鸟空啼。师席长虚知几年，雨寒尘暗广文毡。扬雄已老侯芭去，寂寞何人守太玄。
寄秀才罗季翔刘德明刘志用陈克让王达礼方文兴邓子民杨汝诚·其一
作者：唐文凤
朝代：明

我来子去各东西，踪迹何殊鸿印泥。座上春风谁许挹，满庭棠影鸟空啼。
寄秀才罗季翔刘德明刘志用陈克让王达礼方文兴邓子民杨汝诚·其二
作者：唐文凤
朝代：明

师席长虚知几年，雨寒尘暗广文毡。扬雄已老侯芭去，寂寞何人守太玄。
寄钟子常文学
作者：唐文凤
朝代：明

紫髯才俊总超群，笔底春生五色云。千里相思共良夜，东龛岩畔月纷纷。龙潭酌别惜携分，酒湿淋漓白练裙。何日相逢共倾盖，寸心长绕潋江云。天上宏开白玉堂，老臣侍读沐恩光。拔茅连茹思才俊，东野云龙愿颉颃。妙画清诗才思新，笑谈顿使座生春。白头愧我鹓鸾侣，青眼思君鸥鹭群。阳山东望起朝霞，富贵功勋越国家。秋色可怜今寂寞，独留黄菊一枝花。
寄钟子常文学·其一
作者：唐文凤
朝代：明

紫髯才俊总超群，笔底春生五色云。千里相思共良夜，东龛岩畔月纷纷。
寄钟子常文学·其三
作者：唐文凤
朝代：明

天上宏开白玉堂，老臣侍读沐恩光。拔茅连茹思才俊，东野云龙愿颉颃。
寄钟子常文学·其二
作者：唐文凤
朝代：明

龙潭酌别惜携分，酒湿淋漓白练裙。何日相逢共倾盖，寸心长绕潋江云。
寄钟子常文学·其五
作者：唐文凤
朝代：明

阳山东望起朝霞，富贵功勋越国家。秋色可怜今寂寞，独留黄菊一枝花。
寄钟子常文学·其四
作者：唐文凤
朝代：明

妙画清诗才思新，笑谈顿使座生春。白头愧我鹓鸾侣，青眼思君鸥鹭群。
寄黄子成
作者：唐文凤
朝代：明

每爱西江双井黄，食莲念母寸心长。东邻舅氏年将老，相见何烦忆渭阳。载酒龛岩饮石坡，危桥摇兀步难过。至今梦想何由到，心逐春风绕薜萝。
寄黄子成·其一
作者：唐文凤
朝代：明

每爱西江双井黄，食莲念母寸心长。东邻舅氏年将老，相见何烦忆渭阳。
寄黄子成·其二
作者：唐文凤
朝代：明

载酒龛岩饮石坡，危桥摇兀步难过。至今梦想何由到，心逐春风绕薜萝。
寄龙南知县刘诚忠
作者：唐文凤
朝代：明

平生特达刘公干，老去栖迟唐子西。三载情怀若胶漆，一时踪迹异云泥。舣棹相逢铁索滩，沙头风雨一樽寒。别离几度思君切，倚遍重楼十二阑。
寄龙南知县刘诚忠·其一
作者：唐文凤
朝代：明

平生特达刘公干，老去栖迟唐子西。三载情怀若胶漆，一时踪迹异云泥。
寄龙南知县刘诚忠·其二
作者：唐文凤
朝代：明

舣棹相逢铁索滩，沙头风雨一樽寒。别离几度思君切，倚遍重楼十二阑。
峡江
作者：唐文凤
朝代：明

崖裂龙门来峡江，怒流不逞势舂撞。蜃楼云结飞汀雨，鲛室风生喷石泷。天地古初开混沌，山川形胜压鸿庞。酒醒夜看篷窗月，馀韵呜呜换笛腔。
彩衣曲
作者：唐文凤
朝代：明

彩衣兮般般，游子归兮慈母欢。彩衣兮楚楚，游子去兮母心苦。游子去兮离忧多，母心苦兮将柰何。
彭泽县
作者：唐文凤
朝代：明

欲问柴桑里，来寻陶令家。菊香无旧蝶，柳色有新鸦。云净浮青嶂，潮回拥白沙。县街今寂寞，酒贵不堪赊。
徐孺子亭
作者：唐文凤
朝代：明

高士亭今废，遗基俯碧流。声名著东汉，人物重南州。友致生刍奠，宾延下榻留。平生惟食力，禄仕岂曾谋。
忆二弟
作者：唐文凤
朝代：明

愚兄文学人皆似，二季才华世共推。旅思何如乡思好，少年那比老年衰。江南春雨青灯夜，塞北寒云白雪时。杳杳空传鸿雁字，悠悠长赋鹡鸰诗。
悠然堂
作者：唐文凤
朝代：明

若人抱奇趣，寝迹辟俗喧。结屋依故里，乔木非荒村。平生谢轩冕，诗书夙所敦。远怀陶靖节，此意谁与论。种秫秋已熟，艺菊寒始繁。东篱何必往，南山自当门。悠然契心目，乐矣终忘言。痛饮聊自适，浊醪湛空樽。
憩广法院
作者：唐文凤
朝代：明

中洲有古刹，亭午聊小憩。禅龛映苔痕，佛衣湿岚翠。灯灺乏油滋，香炷无火试。尊者十八人，现世恁游戏。了了性自灵，如如形更异。当年方广寺，天台奇胜地。石桥夜月光，赤城朝霞气。我来恣流观，怀古念兴废。惟馀老孤衲，欲问西来意。聋耳寂无言，野状著芒履。归舟不可留，一篙秋水驶。明朝回县庭，沙际迎候吏。
拿檛石
作者：唐文凤
朝代：明

乱石累堆小，崭岩高丈寻。一拳浮水面，千古镇江心。鹳鹤栖巢稳，蛟龙宅窟深。晚来閒极目，独独自长吟。
挽萧正固先生诗五十韵
作者：唐文凤
朝代：明

恸哭宇宙间，典刑日沦落。来者已可期，往者不堪作。若匪资前修，何由启后觉。滔滔东逝波，砥柱莫回薄。忽忽西飞乌，长绳难絷缚。不有大化功，孰尸混沌朴。欲俾斯道传，庶许伊人托。平生萧正固，硕学号该博。诸史钩玄微，六经剔穿凿。道统望洙泗，理源溯濂洛。韩柳咀英华，朱张遵矩矱。晶荧日星明，润洁江汉濯。下帷工著述，执笔事删削。所以大江西，儒林仰乔岳。譬彼剸犀兕，光拭青萍锷。譬彼制咸韶，音动黄钟龠。闻望愈尊隆，才猷更昭灼。朝廷诏徵贤，三聘起岩壑。治本具敷陈，高谈帝王略。便民十篇书，直言何謇谔。枯槁苏甘霖，疲癃瘥良药。帝曰汝布衣，丹衷亦诚悫。锡汝以嘉宴，旌汝以好爵。乃职王府佐，陛辞甘退却。飘飘紫塞鸿，戛戛青田鹤。岂料震天威，左谪无愧怍。赐环召归旋，舟舣龙河泊。纶音日宣明，坚志弗惊愕。仍许陪班行，顾问须宠渥。俄然拜恩除，关陕司教铎。委分居芹宫，无心慕芸阁。诸生服讲说，课试严条约。诱掖袪愚蒙，鼓舞振孱弱。若求杞梓材，工师斧攸斲。若治瑚琏器，玉人石为错。化雨时沾濡，文风日磅礴。得请喜遂初，壁房老荪药。早赋二宜休，晚节全至乐。庞眉白于霜，体健犹矍铄。遣兴哦佳诗，怡情动清酌。支筇步东阡，蹑屩访南郭。径松偃旧枝，篱菊绽疏萼。优游饱看山，岚光逗帘箔。吁嗟疾缠绵，二竖潜搆恶。痛失少微星，寒芒殒天末。有子克承家，敦厚谨然诺。仕途车发轫，艺圃弓满彍。作宾观国光，辅导任谋度。遗泽犹生存，千古宛如昨。载歌蒿里辞，悲思满寥廓。
敬蒙书赐梧冈二大字伏睹八法精妙超入神品宠荣所及不胜喜庆十袭珍藏永为家宝谨赋诗谢恩
作者：唐文凤
朝代：明

颁赐梧冈翰墨香，锦笺字字响琳琅。山林若候藏书处，午夜晴虹贯月光。
斗湖为道人谢玉林赋
作者：唐文凤
朝代：明

半湖秋浸斗来宽，彭蠡小龙时往还。仗剑驱雷翻水府，焚章乞雨达天关。云凝石髓朝流汞，月漾骊珠夜吐丹。吹醒一床池草梦，却随仙侣跨青鸾。
新安八景诗 其一 屏山春雨
作者：唐文凤
朝代：明

问政春山高倚屏，白云飞去遥天青。松巢雨暝鹤回晚，丹池风急龙归腥。至今剑光夜不散，石枰棋冷斧柯烂。三耳仙人湿羽衣，当年醉熟琼花观。
新安八景诗 其七 黄山霁雪
作者：唐文凤
朝代：明

三十六峰青作朵，朱砂泉香煮阴火。涧鸣流碎琼瑶英，崖空积遍珠玑颗。日光倒射玉芙蓉，群仙问道来崆峒。临风环佩傥可挹，便欲飞身骑白龙。
新安八景诗 其三 紫阳夜读
作者：唐文凤
朝代：明

新安讲学尊紫阳，书堂夜永声琅琅。穆陵宸翰鸾凤翥，奎壁下贯晴虹光。上探孔孟继濂洛，道重泰山与乔岳。神游故国想归来，月明应化辽天鹤。
新安八景诗 其二 练溪朝云
作者：唐文凤
朝代：明

溪流素练三千尺，寒光摇曳朝云湿。风驱勃勃海涛翻，瀰漫欲浸天宇碧。帆归冲断半溪分，扶桑日照收氤氲。数声渔唱破清晓，沙际惊飞鸥鹭群。
新安八景诗 其五 渔梁夕照
作者：唐文凤
朝代：明

欲落不落晚日黄，归雁写遍遥天长。数声渔笛起何许，孤舟下濑如龙骧。漠漠烟横溪万顷，鸦背斜阳驻馀景。叩舷歌断蘋花风，残酒半销幽梦醒。
新安八景诗 其八 白水寒蟾
作者：唐文凤
朝代：明

小池湛湛玉色泉，直疑下有白龙眠。山灵擘破石髓溢，一泓空碧涵漪涟。幽人和月掬在手，笑吸清辉当春酒。酒酣大叫问山灵，千年谁是知心友。
新安八景诗 其六 古岩晴岚
作者：唐文凤
朝代：明

天遣六丁来下凿，绀宇参差出楼阁。空岩不见椎斧痕，毋乃混沌元气朴。岚光林影迷烟霏，轻浮翠雨凉沾衣。樵歌未起行人少，山僧飞锡朝来归。
新安八景诗 其四 乌聊晓钟
作者：唐文凤
朝代：明

乌聊山头残晓月，光射落星苍石裂。当年故垒埋剑刀，至今犹带英雄血。华鲸吼散秋空云，六街车马何纷纷。一百八声声更彻，直恐梦惊天上闻。
新安八景诗·屏山春雨
作者：唐文凤
朝代：明

问政春山高倚屏，白云飞去遥天青。松巢雨暝鹤回晚，丹池风急龙归腥。至今剑光夜不散，石枰棋冷斧柯烂。三耳仙人湿羽衣，当年醉熟琼花观。溪流素练三千尺，寒光摇曳朝云湿。风驱勃勃海涛翻，瀰漫欲浸天宇碧。帆归冲断半溪分，扶桑日照收氤氲。数声渔唱破清晓，沙际惊飞鸥鹭群。新安讲学尊紫阳，书堂夜永声琅琅。穆陵宸翰鸾凤翥，奎壁下贯晴虹光。上探孔孟继濂洛，道重泰山与乔岳。神游故国想归来，月明应化辽天鹤。乌聊山头残晓月，光射落星苍石裂。当年故垒埋剑刀，至今犹带英雄血。华鲸吼散秋空云，六街车马何纷纷。一百八声声更彻，直恐梦惊天上闻。欲落不落晚日黄，归雁写遍遥天长。数声渔笛起何许，孤舟下濑如龙骧。漠漠烟横溪万顷，鸦背斜阳驻馀景。叩舷歌断蘋花风，残酒半销幽梦醒。天遣六丁来下凿，绀宇参差出楼阁。空岩不见椎斧痕，毋乃混沌元气朴。岚光林影迷烟霏，轻浮翠雨凉沾衣。樵歌未起行人少，山僧飞锡朝来归。三十六峰青作朵，朱砂泉香煮阴火。涧鸣流碎琼瑶英，崖空积遍珠玑颗。日光倒射玉芙蓉，群仙问道来崆峒。临风环佩傥可挹，便欲飞身骑白龙。小池湛湛玉色泉，直疑下有白龙眠。山灵擘破石髓溢，一泓空碧涵漪涟。幽人和月掬在手，笑吸清辉当春酒。酒酣大叫问山灵，千年谁是知心友。
日落依旧出花落还再开如何人委弃一去不复回达贤每知道适兴衔金杯读书窥往事立功图云台悯彼名未成聚散轻烟埃思之五情热咄咄堪悲哀
作者：唐文凤
朝代：明

苏秦古辩士，特生战国时。欲说万乘君，岂肯甘贱卑。忆初志未遂，憔悴众所欺。有妻不停织，有嫂不为炊。骨肉尚如此，他人更奚疑。
春庵杨纪善见子之喜有诗次韵奉贺三首
作者：唐文凤
朝代：明

乏嗣承宗亦可羞，掌珠喜见瑞光浮。家声有绍惟杨震，天道无知只邓攸。贺客每传诗志喜，誇人不用酒消忧。他年好绍箕裘业，才俊当推第一流。津津喜色上眉头，宾主持杯互劝酬。有酒何烦说罍耻，无钱安用效囊羞。应门岂比李泰伯，生子当如孙仲谋。欲验寸心窥造化，百年春雨长松楸。意令与国助租丁，自是承宗德泽馨。祥凤已知生鸑鷟，小虫何必负螟蛉。阳回气候生邹律，春蔼芝兰满谢庭。父子祖孙传百代，此心安用测沈冥。
春庵杨纪善见子之喜有诗次韵奉贺三首·其一
作者：唐文凤
朝代：明

乏嗣承宗亦可羞，掌珠喜见瑞光浮。家声有绍惟杨震，天道无知只邓攸。贺客每传诗志喜，誇人不用酒消忧。他年好绍箕裘业，才俊当推第一流。
春庵杨纪善见子之喜有诗次韵奉贺三首·其三
作者：唐文凤
朝代：明

意令与国助租丁，自是承宗德泽馨。祥凤已知生鸑鷟，小虫何必负螟蛉。阳回气候生邹律，春蔼芝兰满谢庭。父子祖孙传百代，此心安用测沈冥。
春庵杨纪善见子之喜有诗次韵奉贺三首·其二
作者：唐文凤
朝代：明

津津喜色上眉头，宾主持杯互劝酬。有酒何烦说罍耻，无钱安用效囊羞。应门岂比李泰伯，生子当如孙仲谋。欲验寸心窥造化，百年春雨长松楸。
晚泊大信
作者：唐文凤
朝代：明

大信维舟泊，炊烟暝色迷。水光连上下，山势隔东西。江接淮淝近，天分吴楚低。人家多卖酒，旅客醉如泥。
晚泊神福镇
作者：唐文凤
朝代：明

镇有将军庙，徐君几代孙。操戈忠更切，挂剑谊尤尊。虽享千年祀，难招百战魂。神灵频锡福，落日大江吞。古镇名神福，将军有庙庭。水光浮日白，山色隔江青。鱼化长生浪，鸥惊不下汀。丁宁一杯酒，此地慰漂零。生居治平世，老遇圣明时。日月无私照，江山有后期。潮痕添雨见，花信得春知。晚泊吟眸豁，微风飏鬓丝。水暖沙堆浦，江深浪激矶。柳花黏燕薄，芦笋荐鱼肥。事业方从拙，生涯计任非。怀忠惭食禄，应笑泣牛衣。
晚泊神福镇·其一
作者：唐文凤
朝代：明

镇有将军庙，徐君几代孙。操戈忠更切，挂剑谊尤尊。虽享千年祀，难招百战魂。神灵频锡福，落日大江吞。
晚泊神福镇·其三
作者：唐文凤
朝代：明

生居治平世，老遇圣明时。日月无私照，江山有后期。潮痕添雨见，花信得春知。晚泊吟眸豁，微风飏鬓丝。
晚泊神福镇·其二
作者：唐文凤
朝代：明

古镇名神福，将军有庙庭。水光浮日白，山色隔江青。鱼化长生浪，鸥惊不下汀。丁宁一杯酒，此地慰漂零。
晚泊神福镇·其四
作者：唐文凤
朝代：明

水暖沙堆浦，江深浪激矶。柳花黏燕薄，芦笋荐鱼肥。事业方从拙，生涯计任非。怀忠惭食禄，应笑泣牛衣。
暇日同郑以孝游定光庵坐志喜亭上以池清龟出曝松暝鹤飞回为韵各赋十首用纪一时之清兴云
作者：唐文凤
朝代：明

登临试轻步，及此凉风时。怪石庋危砌，幽泉下深池。山衔落日短，鸟度遥天迟。俯仰一长笑，嗒然遂忘疲。高城献雉堞，净地邻市声。云含竹阴冷，天浸池光晴。崖腰怪藤络，石罅香藑生。流瞩景何限，诗成写吾情。亭高焕华扁，依山辟新基。瓦排脊峨兽，碑立趺蹲龟。美哉嘉禾颂，允矣甘棠诗。遗恩久不泯，千载长在兹。空寮积尘生，僧病縳禅律。橐空饥鼠跳，衲破饕虱出。险崖石可梯，荒井水堪繘。我欲叩心宗，此理待谁诘。丛林占清幽，恍讶古天竺。风虎抱云眠，雨禽迎日曝。竹尰瘦根长，柏病危枝秃。何时借藤床，坐读传灯录。危亭带近郭，虚窗纳群峰。蛇涎滑劲竹，龙骨蜕怪松。东山想谢傅，历下传李邕。起我怀古兴，凭高豁心胸。芒屩涩行踪，疏雨不滑径。石泉洒雪凉，野树栖烟暝。香消歇残经，风微度幽磬。老衲坐蒲团，禅心初入定。乘兴造禅关，清游景堪乐。钵饭施饥禽，函经护驯鹤。岚光眼底浮，云景手中落。苍苍天四维，连峰瘦于削。倚阑兴未尽，坐久心忘归。树远碍云出，鸦回背日飞。地接市喧近，境留尘迹稀。朗吟下山去，松风凉葛衣。天开兜率境，何殊雨花台。山鬼受经去，癯龙听讲回。邛竹青活雨，禅龛紫封苔。他年弃俗虑，避世心悠哉。
暇日同郑以孝游定光庵坐志喜亭上以池清龟出曝松暝鹤飞回为韵各赋十首用纪一时之清兴云·其一
作者：唐文凤
朝代：明

登临试轻步，及此凉风时。怪石庋危砌，幽泉下深池。山衔落日短，鸟度遥天迟。俯仰一长笑，嗒然遂忘疲。
暇日同郑以孝游定光庵坐志喜亭上以池清龟出曝松暝鹤飞回为韵各赋十首用纪一时之清兴云·其七
作者：唐文凤
朝代：明

芒屩涩行踪，疏雨不滑径。石泉洒雪凉，野树栖烟暝。香消歇残经，风微度幽磬。老衲坐蒲团，禅心初入定。
暇日同郑以孝游定光庵坐志喜亭上以池清龟出曝松暝鹤飞回为韵各赋十首用纪一时之清兴云·其三
作者：唐文凤
朝代：明

亭高焕华扁，依山辟新基。瓦排脊峨兽，碑立趺蹲龟。美哉嘉禾颂，允矣甘棠诗。遗恩久不泯，千载长在兹。
暇日同郑以孝游定光庵坐志喜亭上以池清龟出曝松暝鹤飞回为韵各赋十首用纪一时之清兴云·其九
作者：唐文凤
朝代：明

倚阑兴未尽，坐久心忘归。树远碍云出，鸦回背日飞。地接市喧近，境留尘迹稀。朗吟下山去，松风凉葛衣。
暇日同郑以孝游定光庵坐志喜亭上以池清龟出曝松暝鹤飞回为韵各赋十首用纪一时之清兴云·其二
作者：唐文凤
朝代：明

高城献雉堞，净地邻市声。云含竹阴冷，天浸池光晴。崖腰怪藤络，石罅香藑生。流瞩景何限，诗成写吾情。
暇日同郑以孝游定光庵坐志喜亭上以池清龟出曝松暝鹤飞回为韵各赋十首用纪一时之清兴云·其五
作者：唐文凤
朝代：明

丛林占清幽，恍讶古天竺。风虎抱云眠，雨禽迎日曝。竹尰瘦根长，柏病危枝秃。何时借藤床，坐读传灯录。
暇日同郑以孝游定光庵坐志喜亭上以池清龟出曝松暝鹤飞回为韵各赋十首用纪一时之清兴云·其八
作者：唐文凤
朝代：明

乘兴造禅关，清游景堪乐。钵饭施饥禽，函经护驯鹤。岚光眼底浮，云景手中落。苍苍天四维，连峰瘦于削。
暇日同郑以孝游定光庵坐志喜亭上以池清龟出曝松暝鹤飞回为韵各赋十首用纪一时之清兴云·其六
作者：唐文凤
朝代：明

危亭带近郭，虚窗纳群峰。蛇涎滑劲竹，龙骨蜕怪松。东山想谢傅，历下传李邕。起我怀古兴，凭高豁心胸。
暇日同郑以孝游定光庵坐志喜亭上以池清龟出曝松暝鹤飞回为韵各赋十首用纪一时之清兴云·其十
作者：唐文凤
朝代：明

天开兜率境，何殊雨花台。山鬼受经去，癯龙听讲回。邛竹青活雨，禅龛紫封苔。他年弃俗虑，避世心悠哉。
暇日同郑以孝游定光庵坐志喜亭上以池清龟出曝松暝鹤飞回为韵各赋十首用纪一时之清兴云·其四
作者：唐文凤
朝代：明

空寮积尘生，僧病縳禅律。橐空饥鼠跳，衲破饕虱出。险崖石可梯，荒井水堪繘。我欲叩心宗，此理待谁诘。
月子河
作者：唐文凤
朝代：明

天近星姑渚，江分月子河。矶头蹲虎石，沙觜漾鸥波。白水连淮阔，青山入楚多。往来无阻险，鼓枻一长歌。
月子河午泊
作者：唐文凤
朝代：明

河口初停楫，江心又挂帆。水光摇去旆，雨气袭征衫。薄俗空腾谤，清朝肯畏谗。神祠千古壮，高倚石崭岩。
望湖亭
作者：唐文凤
朝代：明

一上望湖亭，湖山四面青。天开浮碧落，水阔接沧溟。蛟窟人怀惧，龙祠客乞灵。老年思补报，短发恁星星。
望莲花山
作者：唐文凤
朝代：明

峨峨莲花山，万仞高崔嵬。田形级阶梯，峰势层楼台。四时风雨暝，半日云雾开。昔年遭广寇，民屋俱炎埃。田畴已荒秽，垣墙半蒿莱。皇威赫斯怒，令行速奔雷。大将祃旗纛，天兵自南来。杀戮遗孽尽，鬼哭声哀哀。膏血涂宿莽，髑髅蚀苍苔。至今十载后，宁谧毋惊猜。嗟予膺宠命，治邑惭非才。劳心勤抚字，民物何康哉。
木假山为吴维新赋
作者：唐文凤
朝代：明

歙州跨江左，山水天下奇。花屏列东壁，黄罗倚西陲。天都向北峙，城阳肆南驰。云边簇蚕头，屋外匀蛾眉。所以林泉士，嗜山如嗜饴。岚光滴阑楯，翠暧沾檐楣。如何犹未足，爱此朽蚀遗。一拳势瑟缩，咫尺形嵚？。被以青菖蒲，浊以寒涟漪。想无六鳌载，应有群蚁窥。栋梁不见取，匠斧那能施。秖被风雨厄，流弃荒江湄。兹焉遇赏识，可喜亦可悲。真山自足玩，假山亦奚为。羡子久成癖，而我昧未知。意欲架穹窿，入窗影参差。酒狂喝群山，端拱于庭墀。
木假山为吴维新赋
作者：唐文凤
朝代：明
体裁：古风

歙州跨江左，山水天下奇。花屏列东壁，黄罗倚西陲。天都向北峙，城阳肆南驰。云边簇蚕头，屋外匀蛾眉。所以林泉士，嗜山如嗜饴。岚光滴阑楯，翠暧沾檐楣。如何犹未足，爱此朽蚀遗。一拳势瑟缩，咫尺形嵚�。被以青菖蒲，浊以寒涟漪。想无六鳌载，应有群蚁窥。栋梁不见取，匠斧那能施。秖被风雨厄，流弃荒江湄。兹焉遇赏识，可喜亦可悲。真山自足玩，假山亦奚为。羡子久成癖，而我昧未知。意欲架穹窿，入窗影参差。酒狂喝群山，端拱于庭墀。
林泉归隐图为王悦中赋
作者：唐文凤
朝代：明

大隐与小隐，城市异山林。岂徒贵隐迹，并得隐者心。心迹既高尚，不受尘土侵。若人抱姱节，早已抽华簪。泉石閟幽趣，于焉事追寻。霜松落疏影，暝鹤有遗音。刈秫作美酒，适兴成孤斟。悠然任天性，手弄焦桐琴。紫云近接眼，晴空露微岑。结庐何必广，出处计已深。吁嗟慕彭泽，高风古犹今。
枭矶
作者：唐文凤
朝代：明

拳石耸江中，波流四面同。今传神显异，昔诧女英雄。巴蜀经营远，荆吴割据通。魂归思故国，不祀永安宫。
树中草
作者：唐文凤
朝代：明

野草附树青，蟠根空穴里。虽蒙雨露濡，柔叶易枯死。嗟尔亦何情，失地犹贪生。不如培厚土，芊芊自欣荣。
树萱吟
作者：唐文凤
朝代：明

树萱北堂戺，翠叶何葳蕤。深沾雨露恩，恐遭霜雪萎。昔年初种时，短短根在土。今年已著花，蕊擘金钗股。花开仅十日，亲寿期千春。常怀岁月迈，未报鞠育仁。谁言可忘忧，离忧转如积。临行绕萱丛，露濡彩衣湿。
格山隐居八景诗八章为休阳胡希永赋 其一 古木春风
作者：唐文凤
朝代：明

古木茏苁高倚天，皮皴干老知几年。乔枝上经鸾凤宿，蟠根下有蛟虬眠。三月春风日吹拂，叶幄团团拭新绿。每思世泽久栽培，满地清阴覆华屋。
格山隐居八景诗八章为休阳胡希永赋 其七 神祠晚钟
作者：唐文凤
朝代：明

越国神祠人乞灵，铿鍧钟响风前听。华鲸吼处月在户，惊破幽居尘梦醒。声声咽秋几昏暮，村叟溪童趁归路。遥知敲断故乡心，渺渺关山隔烟雾。
格山隐居八景诗八章为休阳胡希永赋 其三 盈尖樵唱
作者：唐文凤
朝代：明

盈尖山高云勒齐，樵人采薪费攀跻。斧声响答递清唱，惊起一个幽禽啼。空林烟暝日将暮，荷担行行觅归路。平生几曲太平歌，不识宫商有遗谱。
格山隐居八景诗八章为休阳胡希永赋 其二 五石朝云
作者：唐文凤
朝代：明

崭然五石如人长，苍藓点身云补裳。氤氲天外恁舒卷，晓日欲吐生砑光。须臾变态澹无迹，云石常存千古碧。思亲遥睇总关情，孤鹤飞来破秋色。
格山隐居八景诗八章为休阳胡希永赋 其五 溪桥虹影
作者：唐文凤
朝代：明

小溪溪上危桥横，影落长虹波底明。风翻水漾势夭矫，晚日回光秋雨晴。不见隮西成五彩，鸟鹊未来石填海。行人摇兀度云空，忽听渔歌声欸乃。
格山隐居八景诗八章为休阳胡希永赋 其八 莲堂秋月
作者：唐文凤
朝代：明

莲堂夜静秋气清，翻经坐对山月明。流光满地如走汞，南飞绕树鸟鹊惊。去年见月归故里，今年见月留客邸。阴晴圆缺许谁知，天香桂子凉风起。
格山隐居八景诗八章为休阳胡希永赋 其六 石磴马迹
作者：唐文凤
朝代：明

神人挥鞭马不惊，四蹄踣铁无留行。至今石磴印遗迹，玉寒隐约云气生。忠烈功成封越国，千古英灵犹不没。嘶风几度耀金戈，汗血当年称骏骨。
格山隐居八景诗八章为休阳胡希永赋 其四 闵渡渔歌
作者：唐文凤
朝代：明

闵口渡头春水深，渔舟閒系垂柳阴。有时鼓枻起清唱，听来自是沧浪吟。绿蓑为衣青箬笠，九陌黄尘不留迹。鳜鱼肥美酒新篘，醉卧满溪沙月白。
格山隐居八景诗八章为休阳胡希永赋·古木春风
作者：唐文凤
朝代：明

古木茏苁高倚天，皮皴干老知几年。乔枝上经鸾凤宿，蟠根下有蛟虬眠。三月春风日吹拂，叶幄团团拭新绿。每思世泽久栽培，满地清阴覆华屋。崭然五石如人长，苍藓点身云补裳。氤氲天外恁舒卷，晓日欲吐生砑光。须臾变态澹无迹，云石常存千古碧。思亲遥睇总关情，孤鹤飞来破秋色。盈尖山高云勒齐，樵人采薪费攀跻。斧声响答递清唱，惊起一个幽禽啼。空林烟暝日将暮，荷担行行觅归路。平生几曲太平歌，不识宫商有遗谱。闵口渡头春水深，渔舟閒系垂柳阴。有时鼓枻起清唱，听来自是沧浪吟。绿蓑为衣青箬笠，九陌黄尘不留迹。鳜鱼肥美酒新篘，醉卧满溪沙月白。小溪溪上危桥横，影落长虹波底明。风翻水漾势夭矫，晚日回光秋雨晴。不见隮西成五彩，鸟鹊未来石填海。行人摇兀度云空，忽听渔歌声欸乃。神人挥鞭马不惊，四蹄踣铁无留行。至今石磴印遗迹，玉寒隐约云气生。忠烈功成封越国，千古英灵犹不没。嘶风几度耀金戈，汗血当年称骏骨。越国神祠人乞灵，铿鍧钟响风前听。华鲸吼处月在户，惊破幽居尘梦醒。声声咽秋几昏暮，村叟溪童趁归路。遥知敲断故乡心，渺渺关山隔烟雾。莲堂夜静秋气清，翻经坐对山月明。流光满地如走汞，南飞绕树鸟鹊惊。去年见月归故里，今年见月留客邸。阴晴圆缺许谁知，天香桂子凉风起。
梅根市
作者：唐文凤
朝代：明

寂寞梅根市，潮回岸拥沙。柳边维客艇，树底著人家。山暝云含雨，江晴水映霞。晓来篷下坐，开镜整乌纱。
横石矶
作者：唐文凤
朝代：明

横石倚渔矶，狂风浪激飞。山头云覆帽，地骨草成衣。城绕江三面，天连水四维。人家柳汀上，沽酒卖鱼肥。
永和镇
作者：唐文凤
朝代：明

永和古名市，益国是家乡。窑变胚胎器，街存瓦砾墙。山川夺秀色，天地启珍藏。寂寞书台在，茫茫春草长。
江东庙
作者：唐文凤
朝代：明

山绕川回形势雄，神灵祠宇枕江东。灌婴已受平蛮策，石固应成佐汉功。大业沛丰今已寂，遗恩章贡久犹隆。故乡灯火黎民乐，祀飨春秋永不穷。
池口镇
作者：唐文凤
朝代：明

迫暮宿池口，维舟舣渡头。城依孤嶂耸，水入大江流。市小无盐肆，年饥有米艘。人生忙底事，閒杀羡沙鸥。验劵巡司下，停舟水驿前。远山常隐雾，巨浸欲吞天。小市鱼虾集，长汀鸥鹭眠。旅情何太苦，搔首意茫然。
池口镇·其一
作者：唐文凤
朝代：明

迫暮宿池口，维舟舣渡头。城依孤嶂耸，水入大江流。市小无盐肆，年饥有米艘。人生忙底事，閒杀羡沙鸥。
池口镇·其二
作者：唐文凤
朝代：明

验劵巡司下，停舟水驿前。远山常隐雾，巨浸欲吞天。小市鱼虾集，长汀鸥鹭眠。旅情何太苦，搔首意茫然。
泊雷港有作
作者：唐文凤
朝代：明

大江风浪急，雷港暂停舟。桅直黏云立，帆轻带雨收。苇蒲连浦溆，杨柳暗汀洲。每羡渔家乐，谋生不外求。雷港沙堆浦，春江浪拍空。一时潮信雨，三月石尤风。飞退无来鹢，归迟有去鸿。故乡朋旧在，何日酒尊同。昨日又今日，百年能几年。暮云青峡雨，春水白鸥天。宁戚歌牛下，昌黎拜马前。平生恁流止，志气肯祈怜。晚泊豁吟怀，行行步渚沙。雨添新柳耳，水减嫩蒲芽。乌鬼来渔艇，青蚨付酒家。微风吹短褐，倚杖数归鸦。舟子行舟缓，淹留十月程。人心谁会意，王事我关情。风暖江波定，云晴浦月生。故乡何处是，迢递望徽城。
泊雷港有作·其一
作者：唐文凤
朝代：明

大江风浪急，雷港暂停舟。桅直黏云立，帆轻带雨收。苇蒲连浦溆，杨柳暗汀洲。每羡渔家乐，谋生不外求。
泊雷港有作·其三
作者：唐文凤
朝代：明

昨日又今日，百年能几年。暮云青峡雨，春水白鸥天。宁戚歌牛下，昌黎拜马前。平生恁流止，志气肯祈怜。
泊雷港有作·其二
作者：唐文凤
朝代：明

雷港沙堆浦，春江浪拍空。一时潮信雨，三月石尤风。飞退无来鹢，归迟有去鸿。故乡朋旧在，何日酒尊同。
泊雷港有作·其五
作者：唐文凤
朝代：明

舟子行舟缓，淹留十月程。人心谁会意，王事我关情。风暖江波定，云晴浦月生。故乡何处是，迢递望徽城。
泊雷港有作·其四
作者：唐文凤
朝代：明

晚泊豁吟怀，行行步渚沙。雨添新柳耳，水减嫩蒲芽。乌鬼来渔艇，青蚨付酒家。微风吹短褐，倚杖数归鸦。
洛阳陌
作者：唐文凤
朝代：明

看花洛阳陌，春色上衣来。但使花长好，不肯放春回。
洞天曲
作者：唐文凤
朝代：明

天下洞天三十六，茆家兄弟来句曲。至今虹光贯斗牛，药炉九转还丹伏。三峰直走如惊龙，落日倒射青芙蓉。刚风吹老琼花折，书传云锦来金童。功成寄语远游客，好访山中一区宅。归来管领旧烟霞，长啸数声秋月白。
洪武庚辰八月一日为抚安人民至衣锦乡访安湖书院拜先圣殿谒先贤祠栋宇倾挠廊庑荒茀顾瞻感叹念欲兴修兹焉经始以俟毕工历初十日夜坐挈矩堂新月满庭谩尔兴怀成五言近体十首时儒生钟民敬亦次余韵以纪一时之清兴也
作者：唐文凤
朝代：明

凉夜坐长庑，披衣酒半醒。月涵双沼白，云去万山青。遗老犹文物，前修尚典刑。我来勤抚字，短发故星星。昔号怀珍士，今游衣锦乡。三程祠尚在，二谢冢应荒。仪范崇昭代，功勋铭太常。自惭居邑宰，吊古意何长。天地有否泰，山川无古今。相传旧时政，应慕昔贤心。三献曾悲玉，四知常畏金。平生无寸术，一念恤民深。三桂雪霜古，孤槐风雨黄。昔贤祀宇在，先圣殿庭荒。壁刺藤枝小，墙垂草蔓长。愧予同政教，感慨意徬徨。夜坐庭前月，娟娟影倍清。眼看前代迹，心切故乡情。积水鱼龙起，空林鸟鹊惊。灵槎如可觅，吾欲上蓬瀛。昨日又今日，千山复万山。道途常畏险，身世每思閒。有役吟情涩，无忧酒量宽。一官聊自慰，未必误儒冠。问月月不荅，留云云自行。江山应有待，天地岂无情。苍狗形须变，青鸾影更明。一杯聊复尔，漫听浩歌声。不尽吟诗趣，徘徊欲二更。乱星浮酒瓮，孤月煮茶铛。此夜朋徒兴，他乡兄弟情。平生仗忠信，抚事不须惊。得酒晓仍饮，寻思夜更哦。人心应复尔，吾道竟如何。蟾影一池静，蛩声四壁多。百年斯道重，未用叹蹉跎。问俗经村落，周行途路难。端严元有道，澹泊若无官。报国寸心赤，忧民两鬓斑。位卑才更拙，谁为达朝端。
洪武庚辰八月一日为抚安人民至衣锦乡访安湖书院拜先圣殿谒先贤祠栋宇倾挠廊庑荒茀顾瞻感叹念欲兴修兹焉经始以俟毕工历初十日夜坐挈矩堂新月满庭谩尔兴怀成五言近体十首时儒生钟民敬亦次余韵以纪一时之清兴也·其一
作者：唐文凤
朝代：明

凉夜坐长庑，披衣酒半醒。月涵双沼白，云去万山青。遗老犹文物，前修尚典刑。我来勤抚字，短发故星星。
洪武庚辰八月一日为抚安人民至衣锦乡访安湖书院拜先圣殿谒先贤祠栋宇倾挠廊庑荒茀顾瞻感叹念欲兴修兹焉经始以俟毕工历初十日夜坐挈矩堂新月满庭谩尔兴怀成五言近体十首时儒生钟民敬亦次余韵以纪一时之清兴也·其七
作者：唐文凤
朝代：明

问月月不荅，留云云自行。江山应有待，天地岂无情。苍狗形须变，青鸾影更明。一杯聊复尔，漫听浩歌声。
洪武庚辰八月一日为抚安人民至衣锦乡访安湖书院拜先圣殿谒先贤祠栋宇倾挠廊庑荒茀顾瞻感叹念欲兴修兹焉经始以俟毕工历初十日夜坐挈矩堂新月满庭谩尔兴怀成五言近体十首时儒生钟民敬亦次余韵以纪一时之清兴也·其三
作者：唐文凤
朝代：明

天地有否泰，山川无古今。相传旧时政，应慕昔贤心。三献曾悲玉，四知常畏金。平生无寸术，一念恤民深。
洪武庚辰八月一日为抚安人民至衣锦乡访安湖书院拜先圣殿谒先贤祠栋宇倾挠廊庑荒茀顾瞻感叹念欲兴修兹焉经始以俟毕工历初十日夜坐挈矩堂新月满庭谩尔兴怀成五言近体十首时儒生钟民敬亦次余韵以纪一时之清兴也·其九
作者：唐文凤
朝代：明

得酒晓仍饮，寻思夜更哦。人心应复尔，吾道竟如何。蟾影一池静，蛩声四壁多。百年斯道重，未用叹蹉跎。
洪武庚辰八月一日为抚安人民至衣锦乡访安湖书院拜先圣殿谒先贤祠栋宇倾挠廊庑荒茀顾瞻感叹念欲兴修兹焉经始以俟毕工历初十日夜坐挈矩堂新月满庭谩尔兴怀成五言近体十首时儒生钟民敬亦次余韵以纪一时之清兴也·其二
作者：唐文凤
朝代：明

昔号怀珍士，今游衣锦乡。三程祠尚在，二谢冢应荒。仪范崇昭代，功勋铭太常。自惭居邑宰，吊古意何长。
洪武庚辰八月一日为抚安人民至衣锦乡访安湖书院拜先圣殿谒先贤祠栋宇倾挠廊庑荒茀顾瞻感叹念欲兴修兹焉经始以俟毕工历初十日夜坐挈矩堂新月满庭谩尔兴怀成五言近体十首时儒生钟民敬亦次余韵以纪一时之清兴也·其五
作者：唐文凤
朝代：明

夜坐庭前月，娟娟影倍清。眼看前代迹，心切故乡情。积水鱼龙起，空林鸟鹊惊。灵槎如可觅，吾欲上蓬瀛。
洪武庚辰八月一日为抚安人民至衣锦乡访安湖书院拜先圣殿谒先贤祠栋宇倾挠廊庑荒茀顾瞻感叹念欲兴修兹焉经始以俟毕工历初十日夜坐挈矩堂新月满庭谩尔兴怀成五言近体十首时儒生钟民敬亦次余韵以纪一时之清兴也·其八
作者：唐文凤
朝代：明

不尽吟诗趣，徘徊欲二更。乱星浮酒瓮，孤月煮茶铛。此夜朋徒兴，他乡兄弟情。平生仗忠信，抚事不须惊。
洪武庚辰八月一日为抚安人民至衣锦乡访安湖书院拜先圣殿谒先贤祠栋宇倾挠廊庑荒茀顾瞻感叹念欲兴修兹焉经始以俟毕工历初十日夜坐挈矩堂新月满庭谩尔兴怀成五言近体十首时儒生钟民敬亦次余韵以纪一时之清兴也·其六
作者：唐文凤
朝代：明

昨日又今日，千山复万山。道途常畏险，身世每思閒。有役吟情涩，无忧酒量宽。一官聊自慰，未必误儒冠。
洪武庚辰八月一日为抚安人民至衣锦乡访安湖书院拜先圣殿谒先贤祠栋宇倾挠廊庑荒茀顾瞻感叹念欲兴修兹焉经始以俟毕工历初十日夜坐挈矩堂新月满庭谩尔兴怀成五言近体十首时儒生钟民敬亦次余韵以纪一时之清兴也·其十
作者：唐文凤
朝代：明

问俗经村落，周行途路难。端严元有道，澹泊若无官。报国寸心赤，忧民两鬓斑。位卑才更拙，谁为达朝端。
洪武庚辰八月一日为抚安人民至衣锦乡访安湖书院拜先圣殿谒先贤祠栋宇倾挠廊庑荒茀顾瞻感叹念欲兴修兹焉经始以俟毕工历初十日夜坐挈矩堂新月满庭谩尔兴怀成五言近体十首时儒生钟民敬亦次余韵以纪一时之清兴也·其四
作者：唐文凤
朝代：明

三桂雪霜古，孤槐风雨黄。昔贤祀宇在，先圣殿庭荒。壁刺藤枝小，墙垂草蔓长。愧予同政教，感慨意徬徨。
洪武辛巳闰三月初九之吉陪同守郭公游灵山徘徊历览山水之胜可娱心目承命赋诗谩成古体一首录藁奉呈惟冀采览
作者：唐文凤
朝代：明

峨峨空同山，巨镇峙江右。岌嶪凌穹苍，磅礴踞坤垕。灵山在平川，突起峰峦秀。何年构禅宫，金碧绚晴昼。深渊每潜龙，空岩疑伏兽。铁石嘘凉云，珠泉泻寒溜。连林竹影移，满道松阴覆。涧流响琴筑，岫势列笾豆。木客听讲经，山鬼伏施咒。万景自森罗，百灵谁领袖。今逢三月春，草木正芳茂。奉陪贤别驾，幸尾车尘后。游览谩徘徊，唫哦应逗遛。小酌酒味醇，初煮茶香透。我侯德政传，十邑期借寇。何当拜丹墀，鸿胪为敷奏。
洪洲
作者：唐文凤
朝代：明

洪洲如缆系洪都，浮筏成形壮地图。山接崆峒连两广，江通彭蠡入三吴。水寒秋井潜蛟伏，波暖晴沙去雁呼。宝剑腾空何处觅，中流石柱倚云孤。
涧水
作者：唐文凤
朝代：明

伊洛与瀍涧，四水名尚存。当时周室盛，营此王城尊。环绕壮洛邑，朝东入河原。疆场临关塞，源流接藩垣。九里馀泽润，万古狂流奔。浮汨涵太虚，沉浸奠乾坤。霜寒洲渚缩，雨暖波涛翻。下通黄河流，终古何浑浑。乘槎访支机，河浩隔天孙。影彻汉津远，气蒸星斗昏。嗟我倦行役，老景伤精魂。沉吟兴未己，落日倾金盆。
清江镇
作者：唐文凤
朝代：明

镇市清江上，居民栋宇连。淮盐堆客肆，广货集商船。草色春迷地，波光暖浸天。凌晨征棹发，万灶起炊烟。
游东龛岩赋十景诗 其一 读书岩
作者：唐文凤
朝代：明

女娲炼遗补天石，六丁下凿开岩室。山灵閟护不敢居，留与令公读经籍。至今犹听吾伊声，刚风吹度渊龙惊。白云千古封故迹，汗青不朽传清名。
游东龛岩赋十景诗 其七 铜环鲤
作者：唐文凤
朝代：明

放生湖中有金鲤，身带铜环弄清泚。年多变态神化龙，三十六鳞云气起。已能济世成甘霖，令公涵育恩泽深。白波茫茫不复见，千年空负琴高心。
游东龛岩赋十景诗 其三 石舫
作者：唐文凤
朝代：明

无帆无楫空类舫，不经江涨波涛漾。当年已办济川功，留得遗形岩石上。纵令百丈那可牵，高歌击节时叩舷。云流如水疑欲泛，沧海桑田多变迁。
游东龛岩赋十景诗 其九 石笋
作者：唐文凤
朝代：明

尖石森然疑笋出，恰类龙孙启雷蛰。草如箨解春雨香，树若枝凝晓云湿。山鬼忍馋不敢锄，头角放倚青天孤。何年成竹结丹实，凤凰飞来衔瑞图。
游东龛岩赋十景诗 其二 东龛寺
作者：唐文凤
朝代：明

东龛古刹寄岩麓，令公读书有遗躅。瑟瑟风语龙髯松，潇潇雨敲凤尾竹。流传香火将千秋，晨钟暮鼓云悠悠。鸾笙鹤驾碧霄远，神归故国应来游。
游东龛岩赋十景诗 其五 笔架峰
作者：唐文凤
朝代：明

雨沐莲峰青孕孕，移来宜付中书卧。东溟为砚云如笺，写遍长天愁欲破。令公手携登玉堂，凤池波浸山苍苍。龙蛇鸾鹄有神助，九霄夜贯晴虹光。
游东龛岩赋十景诗 其八 瀑布泉
作者：唐文凤
朝代：明

百尺飞泉如瀑布，直泻悬崖几朝暮。气迷云缕鲛绡垂，光射冰帘月钩露。当年为唤锦袍仙，好咏银河落九天。令公名同流不竭，千古界破苍山烟。
游东龛岩赋十景诗 其六 试剑石
作者：唐文凤
朝代：明

怪石两分自中断，形势巍峨色璀璨。令公试剑剑有神，应谶他年平内难。锋铓不钝耀雪霜，匣藏三尺紫电光。若教砥砺剸犀兕，空使李广弯弧长。
游东龛岩赋十景诗 其十 索泉
作者：唐文凤
朝代：明

两股寒泉五交络，围绕山腰遭束缚。金锁朝垂铁石悬，玉绳夜浸银河落。当时曾絷内难凶，至今千古流无穷。我来涤笔写奇句，一条喷雪飞晴空。
游东龛岩赋十景诗 其四 瓮潭
作者：唐文凤
朝代：明

空潭形圆小于瓮，寒泉注满波翻永。秋蟾落影如明珠，夜永骊龙应起弄。若能变作葡萄醅，酣饮吏部应时来。当年令公日咽漱，青山猿鹤无惊猜。
游东龛岩赋十景诗·读书岩
作者：唐文凤
朝代：明

女娲炼遗补天石，六丁下凿开岩室。山灵閟护不敢居，留与令公读经籍。至今犹听吾伊声，刚风吹度渊龙惊。白云千古封故迹，汗青不朽传清名。东龛古刹寄岩麓，令公读书有遗躅。瑟瑟风语龙髯松，潇潇雨敲凤尾竹。流传香火将千秋，晨钟暮鼓云悠悠。鸾笙鹤驾碧霄远，神归故国应来游。无帆无楫空类舫，不经江涨波涛漾。当年已办济川功，留得遗形岩石上。纵令百丈那可牵，高歌击节时叩舷。云流如水疑欲泛，沧海桑田多变迁。空潭形圆小于瓮，寒泉注满波翻永。秋蟾落影如明珠，夜永骊龙应起弄。若能变作葡萄醅，酣饮吏部应时来。当年令公日咽漱，青山猿鹤无惊猜。雨沐莲峰青孕孕，移来宜付中书卧。东溟为砚云如笺，写遍长天愁欲破。令公手携登玉堂，凤池波浸山苍苍。龙蛇鸾鹄有神助，九霄夜贯晴虹光。怪石两分自中断，形势巍峨色璀璨。令公试剑剑有神，应谶他年平内难。锋铓不钝耀雪霜，匣藏三尺紫电光。若教砥砺剸犀兕，空使李广弯弧长。放生湖中有金鲤，身带铜环弄清泚。年多变态神化龙，三十六鳞云气起。已能济世成甘霖，令公涵育恩泽深。白波茫茫不复见，千年空负琴高心。百尺飞泉如瀑布，直泻悬崖几朝暮。气迷云缕鲛绡垂，光射冰帘月钩露。当年为唤锦袍仙，好咏银河落九天。令公名同流不竭，千古界破苍山烟。尖石森然疑笋出，恰类龙孙启雷蛰。草如箨解春雨香，树若枝凝晓云湿。山鬼忍馋不敢锄，头角放倚青天孤。何年成竹结丹实，凤凰飞来衔瑞图。两股寒泉五交络，围绕山腰遭束缚。金锁朝垂铁石悬，玉绳夜浸银河落。当时曾絷内难凶，至今千古流无穷。我来涤笔写奇句，一条喷雪飞晴空。
游子吟
作者：唐文凤
朝代：明

朝为游子吟，暮怀游子悲。游子去日远，慈母将俦依。母发白如雪，子心皎如月。但得子心如月圆，照母白发高堂前。
湖口县
作者：唐文凤
朝代：明

万里长江远，扁舟一叶孤。山连彭泽县，水接洞庭湖。客市鱼堪买，人家酒可沽。丹心频念阙，指日到皇都。
湖口观音阁
作者：唐文凤
朝代：明

杰阁枕江浒，登临为落帆。天开兜率境，波浸补陀岩。僧设伊蒲供，经翻贝叶函。村醪浇旅况，吾欲典春衫。
滕王阁
作者：唐文凤
朝代：明

滕王高阁倚晴霄，十二栏干近斗杓。国土藩封存故典，山川形势拱中朝。三王文壮虹光吐，五老天开云气飘。怀古登临兴何已，新红酒熟注春瓢。
版子矶
作者：唐文凤
朝代：明

分港杀波急，突矶攒石多。天寒吼犀兕，浪暖斗蛟鼍。东海鞭难塞，南山叩更歌。年年形胜在，人世几经过。
玉珠泉
作者：唐文凤
朝代：明
体裁：古风

石窦流泉泻寒玉，激石悬崖洒飞瀑。是中疑有蛟龙眠，喷出骊珠三万斛。轻跳乱撒难再求，相看泣对鲛人愁。山僧漱咽讽经罢，冰帘夜挂明月秋。
玉阶怨
作者：唐文凤
朝代：明

夜深白玉阶，露下寒侵骨。娉婷不敢行，恐踏团圆月。
环佩重来轩为槐塘程文实赋
作者：唐文凤
朝代：明

当时丞相七弦琴，尚有高山流水音。今日犹能存手泽，祖孙相继百年心。何年斲就峄阳桐，律吕音谐指下工。相业当时勤燮理，心同虞舜鼓南风。相业相传祖泽存，至今厚德说高门。遥知府第多清思，三弄梅花月一痕。
环佩重来轩为槐塘程文实赋·其一
作者：唐文凤
朝代：明

当时丞相七弦琴，尚有高山流水音。今日犹能存手泽，祖孙相继百年心。
环佩重来轩为槐塘程文实赋·其三
作者：唐文凤
朝代：明

相业相传祖泽存，至今厚德说高门。遥知府第多清思，三弄梅花月一痕。
环佩重来轩为槐塘程文实赋·其二
作者：唐文凤
朝代：明

何年斲就峄阳桐，律吕音谐指下工。相业当时勤燮理，心同虞舜鼓南风。
用钟伴读清明节灯下书怀韵
作者：唐文凤
朝代：明

客里愁无柰，生前乐有涯。头风愈檄草，眼月眩灯花。泛泛清江艇，悠悠紫塞笳。不须怀故土，随分酌流霞。乡书来日下，老客在天涯。冀北千家酒，江南二月花。旅愁弹短铗，归思动清笳。怅望松楸处，黄山隐暮霞。乡心归有日，愁思浩无涯。寒食家家雨，清明处处花。细书裁短劄，老泪滴悲笳。望远孤飞鹜，天边伴落霞。云锁佳城处，岩溪碧水涯。翠珉悲没草，彩笔梦生花。牧子风前笛，羌人塞上笳。伤心留异土，归思绕烟霞。生长南山麓，羁栖北海涯。人情轻柳絮，客梦瘦梅花。遣兴乾春瓮，吹愁咽暮笳。何当问丹诀，修炼欲餐霞。
用钟伴读清明节灯下书怀韵·其一
作者：唐文凤
朝代：明

客里愁无柰，生前乐有涯。头风愈檄草，眼月眩灯花。泛泛清江艇，悠悠紫塞笳。不须怀故土，随分酌流霞。
用钟伴读清明节灯下书怀韵·其三
作者：唐文凤
朝代：明

乡心归有日，愁思浩无涯。寒食家家雨，清明处处花。细书裁短劄，老泪滴悲笳。望远孤飞鹜，天边伴落霞。
用钟伴读清明节灯下书怀韵·其二
作者：唐文凤
朝代：明

乡书来日下，老客在天涯。冀北千家酒，江南二月花。旅愁弹短铗，归思动清笳。怅望松楸处，黄山隐暮霞。
用钟伴读清明节灯下书怀韵·其五
作者：唐文凤
朝代：明

生长南山麓，羁栖北海涯。人情轻柳絮，客梦瘦梅花。遣兴乾春瓮，吹愁咽暮笳。何当问丹诀，修炼欲餐霞。
用钟伴读清明节灯下书怀韵·其四
作者：唐文凤
朝代：明

云锁佳城处，岩溪碧水涯。翠珉悲没草，彩笔梦生花。牧子风前笛，羌人塞上笳。伤心留异土，归思绕烟霞。
留方坑
作者：唐文凤
朝代：明

兹行滞积雨，连日留方坑。棕榈每多茂，鹧鸪时自鸣。山深气犹冷，云暝岚不晴。年饥艰米食，尊空少醪倾。严刑禁侵渔，何由慰民情。应惭居抚字，报政当称平。
登镬岭
作者：唐文凤
朝代：明

朝登镬岭巅，午下镬岭趾。山脉自兹分，水源由此始。衍散千万支，逆流十五里。滔汨螺滩平，濑浅石露齿。开豁锦里宽，地夷树攒荠。我来询遗老，施政尚德礼。人心险于湍，王道坦如砥。当脱鼎镬危，应习衣冠美。禾黍被郊原，牛羊散汀沚。昔年谢征南，功业传国史。至今祠庙存，祀飨荐芳芷。慨古怀斯人，九原呼不起。
相逢行
作者：唐文凤
朝代：明

相逢不道远，相见即言归。高堂春昼永，好待舞斑衣。
短歌行
作者：唐文凤
朝代：明

日月苦短短，倏忽百年满。古今浩茫茫，慷慨万感长。不如饮美酒，驱愁消鬓霜。劳劳尘世内，沉醉知几场。有子力耕稼，有妇供蚕桑。口吟白纻词，手把黄金觞。哂彼轻薄儿，车骑誇辉光。
祖印院荒废无僧仅有道人焚脩屋宇漏损予命工瓦以覆之垣以缭之惟存孤松双柏苍然凌云感而有作
作者：唐文凤
朝代：明

无僧禅寺古，门关少人来。于焉聊小憩，两庑取次开。脩垣去榛棘，扫地除莓苔。像设已漫漶，檐隅亦倾颓。孤灯媚禅龛，浊酒湛客杯。俗嚚治难化，民疲心可哀。蹇予施政拙，牧驭非良才。耿介自独立，肯受庸众咍。顾瞻此庭戺，伫立空徘徊。惟馀松与柏，风雨不可摧。夭矫虬龙姿，偃蹇梁栋材。丁宁勿剪伐，留护晴云堆。
离佛指峡
作者：唐文凤
朝代：明

空传佛指现，不念佛心慈。怒浪排空猛，惊风入夜痴。峡青花雨坠，江碧柳烟垂。此地稽留苦，王程敢后期。
秋晓陪驾出猎用钟伴读韵
作者：唐文凤
朝代：明

鸡鸣戒早炊，晓日起嵎夷。风力寒侵骨，霜华湿点眉。招旌心望切，侍驾步行迟。获鹿欢声动，三军得隽时。
程母朱氏亢节守志寿跻百岁李雪庵为书寿乐堂崇节堂六大字以昭山窗先生之遗泽二子白玉君玉复扁其楼曰朝阳曰拂云其孙成得请予记之乃咏次四诗云 其一 寿乐堂
作者：唐文凤
朝代：明

寿乐堂中白发亲，生存强健百年身。嫠居月苦青帷夜，笑语风和綵服春。谖草欣荣卫国咏，大椿憔悴漆园人。雪庵字画题华扁，射斗虹光笔有神。
程母朱氏亢节守志寿跻百岁李雪庵为书寿乐堂崇节堂六大字以昭山窗先生之遗泽二子白玉君玉复扁其楼曰朝阳曰拂云其孙成得请予记之乃咏次四诗云 其三 朝阳楼
作者：唐文凤
朝代：明

朝阳楼外楚天东，霞捧曈曈晓日红。弱木金鸡飞翐翐，茂梧丹凤语雍雍。关弓后羿留孤毂，缓辔羲和御六龙。下土小臣仰馀照，四时佳景驻春融。
程母朱氏亢节守志寿跻百岁李雪庵为书寿乐堂崇节堂六大字以昭山窗先生之遗泽二子白玉君玉复扁其楼曰朝阳曰拂云其孙成得请予记之乃咏次四诗云 其二 崇节堂
作者：唐文凤
朝代：明

崇节堂中妇德全，岂期偕老不齐年。萧萧白发青霜肃，耿耿丹心白日悬。身比琼瑶应共粹，志如金石自同坚。玉堂肯与书贞节，史笔当今继马迁。
程母朱氏亢节守志寿跻百岁李雪庵为书寿乐堂崇节堂六大字以昭山窗先生之遗泽二子白玉君玉复扁其楼曰朝阳曰拂云其孙成得请予记之乃咏次四诗云 其四 拂云楼
作者：唐文凤
朝代：明

拂云楼外万竿齐，直干森森接汉低。春雨百年龙未化，秋风五夜凤来栖。渭川波漾清阴转，蒋径云拖翠色迷。昔日凭阑今远去，诗成几度寄留题。
程母朱氏亢节守志寿跻百岁李雪庵为书寿乐堂崇节堂六大字以昭山窗先生之遗泽二子白玉君玉复扁其楼曰朝阳曰拂云其孙成得请予记之乃咏次四诗云·寿乐堂
作者：唐文凤
朝代：明

寿乐堂中白发亲，生存强健百年身。嫠居月苦青帷夜，笑语风和綵服春。谖草欣荣卫国咏，大椿憔悴漆园人。雪庵字画题华扁，射斗虹光笔有神。崇节堂中妇德全，岂期偕老不齐年。萧萧白发青霜肃，耿耿丹心白日悬。身比琼瑶应共粹，志如金石自同坚。玉堂肯与书贞节，史笔当今继马迁。朝阳楼外楚天东，霞捧曈曈晓日红。弱木金鸡飞翐翐，茂梧丹凤语雍雍。关弓后羿留孤毂，缓辔羲和御六龙。下土小臣仰馀照，四时佳景驻春融。拂云楼外万竿齐，直干森森接汉低。春雨百年龙未化，秋风五夜凤来栖。渭川波漾清阴转，蒋径云拖翠色迷。昔日凭阑今远去，诗成几度寄留题。
经大岭山
作者：唐文凤
朝代：明

经行大岭山，登陟路危险。鸟道凌千寻，羊肠纡九转。担摩肩血赪，屦啮足皮茧。人家俯欹崖，农屋梯层巘。舂碓水倾槽，馔厨泉注笕。床折支青松，础坏蚀苍藓。在昔事游劫，啸聚俗污染。而今沐圣化，顽犷渐消遣。嗟我职牧民，才疏自惭腼。一念怀慈仁，寸心抱忠蹇。涵濡德未融，施设政犹浅。三年极抚绥，凶邪期脱免。
绿水曲
作者：唐文凤
朝代：明

绿水不见底，水深情更深。中有比目鱼，同目复同心。
考满舟经十八滩
作者：唐文凤
朝代：明

种就河阳花县春，此行考绩觐枫宸。三千里外思乡客，十八滩头游宦人。直节文山真大老，远归儋耳旧词臣。二公昔日曾经处，苔石斑斑篆刻新。
考满舟经十八滩因分各滩名赋诗 其一 鳖滩
作者：唐文凤
朝代：明

兹滩试初程，崖分色如铁。中流仅容舠，怪石何巀嶪。大者类鼋鼍，小者状龟鳖。胡为取其名，戒险天所设。春波泻绿云，寒沫飞白雪。势急篙弗支，力雄缆俄绝。所以经行人，念之情内热。撼地怒雷奔，旋飙急电掣。左手掖丰隆，右手招列缺。勿遗毫发差，性命轻一撇。皇天念老臣，岂忍微躯灭。区区忠信心，终当保明哲。
考满舟经十八滩因分各滩名赋诗 其七 貉獭滩
作者：唐文凤
朝代：明

貉为山狐种，獭乃水畜类。云胡一滩中，异性岂同聚。今始知其然，有石高赑屃。朝夕相舂撞，千古流不去。聚腋难为裘，得鱼岂能祭。百川俱朝宗，到海已东逝。我来治花封，怀徕念民事。当为忠謇臣，肯负清白吏。羞涩钱留囊，光怪诗盈笥。三年朝帝京，扁舟风水驶。父老有深期，临岐忍挥泪。旋舻当再经，浩荡波声注。
考满舟经十八滩因分各滩名赋诗 其三 天柱滩
作者：唐文凤
朝代：明

斯名本高峰，移之托滩水。潺湲声肯停，春波学龙语。源口百尺流，山中一夜雨。沙痕自齧蚀，石势尤龃龉。地隘有涯岸，水束无洲渚。舟楫济不通，制器圣所取。如何逢险艰，利物功弗与。我欲问禹王，楚粤未经步。遗此疏凿功，斯民尚罹苦。乃无巨灵掌，亦欠五丁斧。愿继清献公，万夫力如虎。会当阻阨平，永除号天柱。
考满舟经十八滩因分各滩名赋诗 其九 清洲滩
作者：唐文凤
朝代：明

汤汤清洲滩，泛溢波不杀。两厓屹相向，峡束若关隘。源潴庾岭流，支接章江派。馀势尚汹涌，狂声自滂湃。终日云气屯，六月雪花洒。燃犀照水族，温峤应好怪。具服呼石丈，米芾曾下拜。篙师力不齐，怒目何睚眦。世人意不合，细故多蒂芥。嗟我才弗长，老气犹豪迈。赋命从数奇，清神饮沆瀣。益重吾民思，甘棠歌勿败。
考满舟经十八滩因分各滩名赋诗 其二 古镜滩
作者：唐文凤
朝代：明

一滩复一滩，如何名古镜。岂非水澄清，寒碧净而瑩。鉴此鬓眉真，烛此形容正。质柔阴气凝，性静金精孕。不铸首山铜，不浮泗滨磬。匣空游尘昏，月冷妖蟆屏。轻帆那可张，每畏风力劲。雨波春更狂，冰澌寒未凝。绠耎宜牵长，石很敢斗硬。呼酒酹江神，荐芳致予敬。衰年存节操，全彼天赋命。花县复归来，更勤恤民政。
考满舟经十八滩因分各滩名赋诗 其二 古镜滩
作者：唐文凤
朝代：明
体裁：古风

一滩复一滩，如何名古镜。岂非水澄清，寒碧净而莹。鉴此鬓眉真，烛此形容正。质柔阴气凝，性静金精孕。不铸首山铜，不浮泗滨磬。匣空游尘昏，月冷妖蟆屏。轻帆那可张，每畏风力劲。雨波春更狂，冰澌寒未凝。绠耎宜牵长，石很敢斗硬。呼酒酹江神，荐芳致予敬。衰年存节操，全彼天赋命。花县复归来，更勤恤民政。
考满舟经十八滩因分各滩名赋诗 其五 狗迹滩
作者：唐文凤
朝代：明

岩岈露昂头，石滑印馀迹。何年天狗下，舐血变成碧。逐兔遗其踪，获豕失其蹢。至今滩得名，图志忘纪实。渊深自沈沈，水湛亦湜湜。浮青荇带牵，晕翠苔钱蚀。戢翼双鸳鸯，浴毛数鸂？。于兹设天险，济涉费人力。河伯愿息怒，阳侯已效职。助顺徼神灵，清涨满三尺。稳送下东流，布帆飏风急。自惭拙催科，当考阳城绩。
考满舟经十八滩因分各滩名赋诗 其五 狗迹滩
作者：唐文凤
朝代：明
体裁：古风

岩岈露昂头，石滑印馀迹。何年天狗下，舐血变成碧。逐兔遗其踪，获豕失其蹢。至今滩得名，图志忘纪实。渊深自沈沈，水湛亦湜湜。浮青荇带牵，晕翠苔钱蚀。戢翼双鸳鸯，浴毛数鸂�。于兹设天险，济涉费人力。河伯愿息怒，阳侯已效职。助顺徼神灵，清涨满三尺。稳送下东流，布帆飏风急。自惭拙催科，当考阳城绩。
考满舟经十八滩因分各滩名赋诗 其八 铜盘滩
作者：唐文凤
朝代：明

黄帝昔制鼎，鼎象神奸惧。尚遗首山金，斯盘几时铸。天地为炉燃，阴阳为炭聚。龙伯来鼓燄，海若出倾注。器成不敢用，真宰愁应诉。一叱留兹滩，堕波激馀怒。群石惊起立，诡状自呈露。罔象远潜遁，神灵每扶护。从此绝艰虞，舟楫通济渡。妥帖涛浪息，有若履平路。而我述胜概，欲去仍返顾。悠悠章贡江，千古同永固。
考满舟经十八滩因分各滩名赋诗 其六 石人滩
作者：唐文凤
朝代：明

石出如人长，滩名以兹显。萝衣绿乍纫，苔发翠初剪。云凝身覆裸，雨零泪流泫。影浸浪纹摇，足踏波痕浅。至今屹以立，不逐流波转。有时气郁蒸，阴火炊甑甗。有时风濆沦，神力旋硙碾。我买西江船，三月涉危险。潭空巨鱼潜，沙㙲馋蛟远。陵谷永不迁，桑海何曾变。考绩膺清裁，幸与天官选。平生抚字心，施政当力勉。
考满舟经十八滩因分各滩名赋诗 其六 石人滩
作者：唐文凤
朝代：明
体裁：古风

石出如人长，滩名以兹显。萝衣绿乍纫，苔发翠初剪。云凝身覆裸，雨零泪流泫。影浸浪纹摇，足踏波痕浅。至今屹以立，不逐流波转。有时气郁蒸，阴火炊甑甗。有时风濆沦，神力旋硙碾。我买西江船，三月涉危险。潭空巨鱼潜，沙壅馋蛟远。陵谷永不迁，桑海何曾变。考绩膺清裁，幸与天官选。平生抚字心，施政当力勉。
考满舟经十八滩因分各滩名赋诗 其十 梁滩
作者：唐文凤
朝代：明

危滩石作梁，横截中流壮。滔汨向东逝，逞怒不得放。砥柱回狂澜，百川此其障。波神有馀愤，气骄犹张王。我欲就安妥，投檄相诮让。尔心亦岂忍，急为收洪涨。勿涌九江涛，勿奔三峡浪。我有寸许胶，息浑一千丈。尔当守澄清，肯逐浊泾荡。江山必有神，司宰任忠谅。行当率吾民，牲醴严祀飨。愿言沛惠泽，千秋永毋忘。
考满舟经十八滩因分各滩名赋诗 其十一 昆仑滩
作者：唐文凤
朝代：明

昆仑在西极，山水皆所祖。浑浑黄河源，九泉元气吐。泄此天汉津，狂流万万古。眷兹衣带水，乱石激其怒。大声殷晴空，阗阗震雷鼓。青林饥鸟号，白昼馋蛟舞。惊湍起旋风，溅沫洒飞雨。来往具舟航，常哀覆溺苦。欲填精卫石，欲射夫差弩。安得黄帽郎，膂力健于虎。柔橹频咿轧，长篙□撑拄。脱险一瞬间，安流有神祜。
考满舟经十八滩因分各滩名赋诗 其十七 漂神滩
作者：唐文凤
朝代：明

历尽十八滩，石恶水尤恶。桨荡退不前，舟移碍乃阁。窥深若井投，注高疑空落。自省神每漂，旁观心更愕。忠贞固可仗，性命抑奚托。履险德在躬，蒙恩秩命爵。臣心敢怠遑，天意自昭灼。我欲移沃焦，漏泄使之涸。我欲呼巨灵，擘裂用之凿。愿言见安流，怒涛息喷薄。丹衷死即休，白首穷亦乐。何须叹乘桴，孔圣不堪作。
考满舟经十八滩因分各滩名赋诗 其十三 铁索滩
作者：唐文凤
朝代：明

铁索浪得名，随波不可系。自从开辟来，鸿荒知几世。质生资于天，气行注于地。四海浩难极，五湖渺无际。蕞尔兹小滩，怒流亦何驶。浩浩复汤汤，汹汹仍濞濞。前舟既已行，后舟亦云至。危若薄冰陷，慄若深渊坠。须臾性命轻，俄顷魂魄褫。苟能慎所持，蹈险德可企。欲知利涉戒，当明大易义。寄语江湖人，风波宜早避。
考满舟经十八滩因分各滩名赋诗 其十二 晓滩
作者：唐文凤
朝代：明

晓滩乃危峻，暮滩亦隘陋。中通一线波，如注泰山溜。风镞急难攒，石锋利莫斗。舟行一失势，糜碎不可救。我欲诉天君，降敕责川后。妖孽汝当驱，黎庶汝当祐。胡为不汝职，尸居手空袖。天吴有九头，风鹅多大咮。馋蛟自可啄，饥鳄亦堪蹂。效顺宜拊循，竭忠能左右。有德所当酬，有功所当奏。海晏黄河清，吾皇万万寿。
考满舟经十八滩因分各滩名赋诗 其十五 大蓼滩
作者：唐文凤
朝代：明

大蓼与小蓼，两滩岂云远。湖湘壮关隘，岭海设枢键。滔滔万里流，东去何时转。回盘接碧湾，迢遥隔苍巘。囊沙沙自拥，叱石石皆偃。长年用力齐，揵疾如熊健。舟行稳不欹，厄险幸脱免。蛟藏伏蜿蜒，龙归潜蜓蝘。风顺获安流，江神著灵显。堤柳绿烟凝，溪桃红露泫。我来治山邑，光阴犹指撚。抚绥政不苛，花村无吠犬。
考满舟经十八滩因分各滩名赋诗 其十八 惶恐滩
作者：唐文凤
朝代：明

滩以惶恐称，讹传黄公号。昔年曾开凿，平治功已效。千金赀弃捐，万夫声叫噪。遗爱人是思，厚德天所报。深渊宅蛟蜃，怪石蹲虎豹。走浪风若飓，激波雨如雹。坏舟葬鱼腹，哀溺有谁吊。至今无此患，赖公力能导。民货迁有无，国赋通运漕。往来绝阻艰，利涉恁嬉笑。青青欢喜山，行人且停棹。至兹心始夷，泠然发清啸。
考满舟经十八滩因分各滩名赋诗 其十六 锦津滩
作者：唐文凤
朝代：明

西蜀锦江津，相去万里隔。此滩名相符，终古那可易。不盈十丈许，湛湛漾寒碧。饮虹蒸晓气，浴蟾浸秋魄。射工每伺人，鸺鹠或呼客。柳子记恶溪，陶令卧醒石。今古非同时，出处亦异迹。而我莫谐俗，乃有书传癖。岂敢辞驱驰，当尽臣子职。鲸波肯惮险，拿舟快所历。遥遥紫金山，在望犹咫尺。明发不能寐，帆开早潮白。
考满舟经十八滩因分各滩名赋诗 其十四 小蓼滩
作者：唐文凤
朝代：明

小蓼滩居前，大蓼滩在后。岐而群派分，汇而众流凑。源头混混倾，石罅潺潺漱。我行泛孤舟，正值阳春候。晴光满溪山，和气暄宇宙。王事有程期，赴阙难逗遛。云随征旆飞，雨浥轻衫透。嗟我老侵寻，发秃面逾皱。报政当考绩，鸿胪名为奏。承恩复任回，郁郁棠阴茂。讼简民自淳，琴堂閒白昼。江神德不忘，祭飨答灵祐。
考满舟经十八滩因分各滩名赋诗 其四 小湖滩
作者：唐文凤
朝代：明

水潴小湖水，石积危滩石。石巨相犄角，水驶自激射。欲度寻丈险，乃望咫尺隔。愧昧缩地法，恨无登天翼。如马戒舟航，飞凫轻履舄。我今值考满，三年课书绩。小船窄于斗，篷底何局蹐。凌晨此经过，涉深鲸波碧。隮西雨晕虹，向东风退鹢。毋肆以弗虞，每慎而自慄。迫晚获平安，至喜情尤适。鸡酒赛神归，隔烟听渔笛。
考满舟经十八滩因分各滩名赋诗·鳖滩
作者：唐文凤
朝代：明

兹滩试初程，崖分色如铁。中流仅容舠，怪石何巀嶪。大者类鼋鼍，小者状龟鳖。胡为取其名，戒险天所设。春波泻绿云，寒沫飞白雪。势急篙弗支，力雄缆俄绝。所以经行人，念之情内热。撼地怒雷奔，旋飙急电掣。左手掖丰隆，右手招列缺。勿遗毫发差，性命轻一撇。皇天念老臣，岂忍微躯灭。区区忠信心，终当保明哲。一滩复一滩，如何名古镜。岂非水澄清，寒碧净而瑩。鉴此鬓眉真，烛此形容正。质柔阴气凝，性静金精孕。不铸首山铜，不浮泗滨磬。匣空游尘昏，月冷妖蟆屏。轻帆那可张，每畏风力劲。雨波春更狂，冰澌寒未凝。绠耎宜牵长，石很敢斗硬。呼酒酹江神，荐芳致予敬。衰年存节操，全彼天赋命。花县复归来，更勤恤民政。斯名本高峰，移之托滩水。潺湲声肯停，春波学龙语。源口百尺流，山中一夜雨。沙痕自齧蚀，石势尤龃龉。地隘有涯岸，水束无洲渚。舟楫济不通，制器圣所取。如何逢险艰，利物功弗与。我欲问禹王，楚粤未经步。遗此疏凿功，斯民尚罹苦。乃无巨灵掌，亦欠五丁斧。愿继清献公，万夫力如虎。会当阻阨平，永除号天柱。水潴小湖水，石积危滩石。石巨相犄角，水驶自激射。欲度寻丈险，乃望咫尺隔。愧昧缩地法，恨无登天翼。如马戒舟航，飞凫轻履舄。我今值考满，三年课书绩。小船窄于斗，篷底何局蹐。凌晨此经过，涉深鲸波碧。隮西雨晕虹，向东风退鹢。毋肆以弗虞，每慎而自慄。迫晚获平安，至喜情尤适。鸡酒赛神归，隔烟听渔笛。岩岈露昂头，石滑印馀迹。何年天狗下，舐血变成碧。逐兔遗其踪，获豕失其蹢。至今滩得名，图志忘纪实。渊深自沈沈，水湛亦湜湜。浮青荇带牵，晕翠苔钱蚀。戢翼双鸳鸯，浴毛数鸂？。于兹设天险，济涉费人力。河伯愿息怒，阳侯已效职。助顺徼神灵，清涨满三尺。稳送下东流，布帆飏风急。自惭拙催科，当考阳城绩。石出如人长，滩名以兹显。萝衣绿乍纫，苔发翠初剪。云凝身覆裸，雨零泪流泫。影浸浪纹摇，足踏波痕浅。至今屹以立，不逐流波转。有时气郁蒸，阴火炊甑甗。有时风濆沦，神力旋硙碾。我买西江船，三月涉危险。潭空巨鱼潜，沙㙲馋蛟远。陵谷永不迁，桑海何曾变。考绩膺清裁，幸与天官选。平生抚字心，施政当力勉。貉为山狐种，獭乃水畜类。云胡一滩中，异性岂同聚。今始知其然，有石高赑屃。朝夕相舂撞，千古流不去。聚腋难为裘，得鱼岂能祭。百川俱朝宗，到海已东逝。我来治花封，怀徕念民事。当为忠謇臣，肯负清白吏。羞涩钱留囊，光怪诗盈笥。三年朝帝京，扁舟风水驶。父老有深期，临岐忍挥泪。旋舻当再经，浩荡波声注。黄帝昔制鼎，鼎象神奸惧。尚遗首山金，斯盘几时铸。天地为炉燃，阴阳为炭聚。龙伯来鼓燄，海若出倾注。器成不敢用，真宰愁应诉。一叱留兹滩，堕波激馀怒。群石惊起立，诡状自呈露。罔象远潜遁，神灵每扶护。从此绝艰虞，舟楫通济渡。妥帖涛浪息，有若履平路。而我述胜概，欲去仍返顾。悠悠章贡江，千古同永固。汤汤清洲滩，泛溢波不杀。两厓屹相向，峡束若关隘。源潴庾岭流，支接章江派。馀势尚汹涌，狂声自滂湃。终日云气屯，六月雪花洒。燃犀照水族，温峤应好怪。具服呼石丈，米芾曾下拜。篙师力不齐，怒目何睚眦。世人意不合，细故多蒂芥。嗟我才弗长，老气犹豪迈。赋命从数奇，清神饮沆瀣。益重吾民思，甘棠歌勿败。危滩石作梁，横截中流壮。滔汨向东逝，逞怒不得放。砥柱回狂澜，百川此其障。波神有馀愤，气骄犹张王。我欲就安妥，投檄相诮让。尔心亦岂忍，急为收洪涨。勿涌九江涛，勿奔三峡浪。我有寸许胶，息浑一千丈。尔当守澄清，肯逐浊泾荡。江山必有神，司宰任忠谅。行当率吾民，牲醴严祀飨。愿言沛惠泽，千秋永毋忘。昆仑在西极，山水皆所祖。浑浑黄河源，九泉元气吐。泄此天汉津，狂流万万古。眷兹衣带水，乱石激其怒。大声殷晴空，阗阗震雷鼓。青林饥鸟号，白昼馋蛟舞。惊湍起旋风，溅沫洒飞雨。来往具舟航，常哀覆溺苦。欲填精卫石，欲射夫差弩。安得黄帽郎，膂力健于虎。柔橹频咿轧，长篙□撑拄。脱险一瞬间，安流有神祜。晓滩乃危峻，暮滩亦隘陋。中通一线波，如注泰山溜。风镞急难攒，石锋利莫斗。舟行一失势，糜碎不可救。我欲诉天君，降敕责川后。妖孽汝当驱，黎庶汝当祐。胡为不汝职，尸居手空袖。天吴有九头，风鹅多大咮。馋蛟自可啄，饥鳄亦堪蹂。效顺宜拊循，竭忠能左右。有德所当酬，有功所当奏。海晏黄河清，吾皇万万寿。铁索浪得名，随波不可系。自从开辟来，鸿荒知几世。质生资于天，气行注于地。四海浩难极，五湖渺无际。蕞尔兹小滩，怒流亦何驶。浩浩复汤汤，汹汹仍濞濞。前舟既已行，后舟亦云至。危若薄冰陷，慄若深渊坠。须臾性命轻，俄顷魂魄褫。苟能慎所持，蹈险德可企。欲知利涉戒，当明大易义。寄语江湖人，风波宜早避。小蓼滩居前，大蓼滩在后。岐而群派分，汇而众流凑。源头混混倾，石罅潺潺漱。我行泛孤舟，正值阳春候。晴光满溪山，和气暄宇宙。王事有程期，赴阙难逗遛。云随征旆飞，雨浥轻衫透。嗟我老侵寻，发秃面逾皱。报政当考绩，鸿胪名为奏。承恩复任回，郁郁棠阴茂。讼简民自淳，琴堂閒白昼。江神德不忘，祭飨答灵祐。大蓼与小蓼，两滩岂云远。湖湘壮关隘，岭海设枢键。滔滔万里流，东去何时转。回盘接碧湾，迢遥隔苍巘。囊沙沙自拥，叱石石皆偃。长年用力齐，揵疾如熊健。舟行稳不欹，厄险幸脱免。蛟藏伏蜿蜒，龙归潜蜓蝘。风顺获安流，江神著灵显。堤柳绿烟凝，溪桃红露泫。我来治山邑，光阴犹指撚。抚绥政不苛，花村无吠犬。西蜀锦江津，相去万里隔。此滩名相符，终古那可易。不盈十丈许，湛湛漾寒碧。饮虹蒸晓气，浴蟾浸秋魄。射工每伺人，鸺鹠或呼客。柳子记恶溪，陶令卧醒石。今古非同时，出处亦异迹。而我莫谐俗，乃有书传癖。岂敢辞驱驰，当尽臣子职。鲸波肯惮险，拿舟快所历。遥遥紫金山，在望犹咫尺。明发不能寐，帆开早潮白。历尽十八滩，石恶水尤恶。桨荡退不前，舟移碍乃阁。窥深若井投，注高疑空落。自省神每漂，旁观心更愕。忠贞固可仗，性命抑奚托。履险德在躬，蒙恩秩命爵。臣心敢怠遑，天意自昭灼。我欲移沃焦，漏泄使之涸。我欲呼巨灵，擘裂用之凿。愿言见安流，怒涛息喷薄。丹衷死即休，白首穷亦乐。何须叹乘桴，孔圣不堪作。滩以惶恐称，讹传黄公号。昔年曾开凿，平治功已效。千金赀弃捐，万夫声叫噪。遗爱人是思，厚德天所报。深渊宅蛟蜃，怪石蹲虎豹。走浪风若飓，激波雨如雹。坏舟葬鱼腹，哀溺有谁吊。至今无此患，赖公力能导。民货迁有无，国赋通运漕。往来绝阻艰，利涉恁嬉笑。青青欢喜山，行人且停棹。至兹心始夷，泠然发清啸。
联句
作者：唐文凤
朝代：明

秃头怜父白，老眼为儿青。山显因人杰，才超觉地灵。东湖徐稚宅，西蜀子云亭。世守寒毡物，家传古砚铭。三年忘窈窕，只影顾娉婷。今日来仪凤，当时拾聚萤。胡床知坐稳，羌笛不须听。世事风中烛，人情水上萍。清名推善政，旧业守遗经。莫压陈惊座，犹思鲤过庭。恢恢存晚节，落落叹晨星。苏子归巴国，申公出汉廷。便须花作县，莫恋肉为屏。书信凭鸿雁，原情相鹡鸰。公门有桃李，药笼备蔘苓。村号浣花曲，桥题驷马䮐。无儿堪授业，有女待归宁。故里云连屋，长江雪满汀。流光已健子，种德必添丁。饮酒思吞海，为文学建瓴。亲情胶固漆，时俗渭同泾。栖鸟巢南越，神鲲化北溟。家音报乌鹊，灯喜缀蜻蜓。寡和成孤唱，沉酣耻独醒。羲和称远驭，日月肯双停。奉养违甘旨，栖迟感荚蓂。龙颜瞻近侍，鹤发享脩龄。草长康成里，松高御史厅。谁怜心似铁，自叹口如瓶。柳眼春烟润，梅腮冻雨零。金陵方返旆，鄱水又扬舲。鸾瑟难胶柱，牛刀试发硎。
舟泊吴城山龙王祠
作者：唐文凤
朝代：明

吴城之山若拳小，吴城之水深如沼。上留遗庙久妥灵，下有潜宫更幽渺。东湖西湖波合流，望穷浩荡天尽头。雨滋岸柳春色浅，烟凝渚树朝光浮。昨暮天昏风簌簌，停桡夜泊祠下宿。羁怀磊块不可降，强饮一尊村酒绿。山川有神能福人，和风瑞气海宇春。兴周已起渭滨老，但愿白首称良臣。
舟过铜陵得风
作者：唐文凤
朝代：明

累日逢狂浪，凌晨得顺风。舟轻如驶马，帆快若征鸿。鼻祖政犹在，文孙道未穷。南京天阙近，王气郁葱葱。
节妇吕嘉贞
作者：唐文凤
朝代：明

人生如石火，倏忽无停光。来者日以续，往者日以忘。阴阳自不息，死生固其常。悠悠就泯灭，有志当悲伤。所以贵自立，卓然振颓纲。男儿慕勋业，才高万夫良。女子守贞节，秉心百炼钢。一生虽云短，万世亦以长。龊龊苟无誉，弱草栖秋霜。云何吕家女，薄俗能激昂。喧啾众鸟群，划见孤凤凰。白刃不辞苦，青春谢红妆。大义既已著，委顺名益彰。香魂掩幽壤，高坟多白杨。馀芳垂竹帛，肯愧纪述详。黄山锁愁霭，湿翠空苍苍。
芜湖县
作者：唐文凤
朝代：明

芜湖旧名邑，官廨几经年。鼓响来祠下，舟行到县前。江花寒泣露，浦树暖浮烟。遥忆祁阳尹，同宗赖汝贤。
茆山歌
作者：唐文凤
朝代：明

茆山三峰瘦于削，拔地劖天起岩崿。茆家兄弟已成仙，翩然欲下骑丹鹤。琼宫琳宇相参差，灵芝瑞草何葳蕤。羽衣或跨黑虎降，玉印曾获白兔窥。可怜桑田变沧海，依旧三峰森翠霭。山中有客久出游，孟浪不归今几载。昨朝青鸟传云书，招邀好觅烟霞居。白石炊香凝雪粒，黄精酿熟浮玉蛆。飙车忽乘归兴速，茆山之歌已终曲。慇勤为我谢茆仙，丹台许注长生箓。
荻港
作者：唐文凤
朝代：明

小港纡平岸，长江捲怒涛。人心鼠投穴，我志鹤鸣皋。阴霭村墟隐，悲风日夜号。持衡频考绩，清裁属东曹。
落星石
作者：唐文凤
朝代：明

女娲曾炼石，上补列星躔。遗质传千古，流光下九天。龙文犹照日，虹气欲生烟。水落年年在，西风几泊船。
董宣庙
作者：唐文凤
朝代：明

湖阳公主国懿亲，白日故纵奴杀人。臣为赤县清辇尘，杀人者死法用伸。奔车入奏主勿嗔，主欺国法非欺民。民可滥杀焉用臣，臣如有罪死枫宸。臣如无罪何屈身，当时回天力万钧。震慑贵戚动九垠，生为郎官死勾陈。忠必获报神必灵，宜其庙貌高麒麟。
螃蟹矶
作者：唐文凤
朝代：明

小小鸬鹚艇，团团螃蟹矶。客帆朝落影，渔火夜藏辉。圩阔稻粱熟，汀长芦叶稀。江乡如可隐，吾欲问东归。
螺子山
作者：唐文凤
朝代：明

山名螺子小，苍翠欲参天。势压崆峒外，形凝混沌前。琳宫浮紫气，梵宇出青莲。吾欲投簪绂，归耕老石田。
西廊山
作者：唐文凤
朝代：明

高耸遥相并，东西势自分。常飞两山雨，只隔一江云。韩子登长恸，愚公移未勤。舟中几回首，苍翠倚斜曛。
访邹公寨
作者：唐文凤
朝代：明

险隘郎团里，迢递大坑山。可怜兴王地，不在深谷间。平生文丞相，报君寸心丹。同行邹奉御，总戎石为关。祃旗召义勇，朔风吹雪寒。天心厌渎乱，国步遭艰难。元兵威破竹，列郡无一完。居然就执缚，北上何当还。日月虽云远，天地应更宽。安能著此愤，血泪不可乾。汗青忠臣传，千载永弗刊。我来访遗迹，故垒云漫漫。
诸葛孔明
作者：唐文凤
朝代：明

王道既以熄，霸业亦就隳。秦起居闰位，汉兴承帝基。绵延四百载，炎祚德日衰。当涂转凶悖，挟威神器危。天心有所托，挈归大耳儿。为求匡辅任，梦卜何人宜。谁识隆中叟，道合司马知。卧龙自偃蹇，肯学忘世为。三顾烦枉驾，幡然出无疑。欲缵东都绪，便把西蜀麾。诸将敌万人，桓桓熊虎姿。谗说莫能惑，鱼水情怡怡。益郡遂款附，荆州从政施。经营事征伐，吴魏相奔驰。竟成鼎足势，山河壮藩维。袖中出师表，快读涕泪垂。祈连路寂寞，褒斜谷险巇。流光将星堕，愤激巾帼遗。大厦窘风雨，一木诚难支。千年八阵碛，长江漾寒漪。
读蛟峰文山碑
作者：唐文凤
朝代：明

何年创书院，在昔咸淳时。固识教化首，经营辟新基。状元饱经术，丞相工文辞。名联龙虎榜，身居凤凰池。令尹亦登第，同折仙桂枝。相知书伟绩，凿凿镌穹碑。忠义千古在，光燄万丈垂。奇音铿金石，美奏谐埙篪。嗟哉去已远，遗爱民犹思。自惭踵公后，施政甫及期。愿言再兴脩，远大以为期。摩挲频细读，怀古空涟洏。
谒先贤祠
作者：唐文凤
朝代：明

兴国虽僻远，先贤昔所治。有宋程太中，遗泽常在兹。二子随侍宦，义方训书诗。猗欤周元公，天挺贤哲姿。大道晦复明，元气淳化漓。平生悬冰鉴，一见深相知。授受斯有托，继绝百世师。至今过化地，濂洛留专祠。何公任兴创，岁久日月驰。荒废行复理，终当还旧规。嗟我重谒拜，荐芳酒盈卮。高山频仰止，悠悠起遐思。
谢平川耆民钟尚义寄鲊
作者：唐文凤
朝代：明

味如脍雪色如霞，远寄包封道路赊。酒醒梦回凉雨过，不知身世在京华。真情不减孟宗寄，廉誉何须羊续悬。萍雨荷风生酒兴，夜阑飞梦到平川。芼以辛姜添美味，沃之苦酒吐奇光。冰盘碎切飞霞片，采石樽深入醉乡。瓮潭昔有铜环鲤，何事而今碎雪鳞。慰我老饕尚能赋，诗瓢酒杓细分春。弹铗王门食有鱼，寄来磁瓮更鲜腴。谢诗愧非裹鲊帖，赠远当传双鲤书。
谢平川耆民钟尚义寄鲊·其一
作者：唐文凤
朝代：明

味如脍雪色如霞，远寄包封道路赊。酒醒梦回凉雨过，不知身世在京华。
谢平川耆民钟尚义寄鲊·其三
作者：唐文凤
朝代：明

芼以辛姜添美味，沃之苦酒吐奇光。冰盘碎切飞霞片，采石樽深入醉乡。
谢平川耆民钟尚义寄鲊·其二
作者：唐文凤
朝代：明

真情不减孟宗寄，廉誉何须羊续悬。萍雨荷风生酒兴，夜阑飞梦到平川。
谢平川耆民钟尚义寄鲊·其五
作者：唐文凤
朝代：明

弹铗王门食有鱼，寄来磁瓮更鲜腴。谢诗愧非裹鲊帖，赠远当传双鲤书。
谢平川耆民钟尚义寄鲊·其四
作者：唐文凤
朝代：明

瓮潭昔有铜环鲤，何事而今碎雪鳞。慰我老饕尚能赋，诗瓢酒杓细分春。
谢赐睿书
作者：唐文凤
朝代：明

清思临池白昼长，金笺挥洒染龙香。侍臣得赐琳琅字，奕世相传被宠光。鸾翔凤翥精神异，虎卧龙骧气势雄。若候藏书占太史，九天光燄贯长虹。
谢赐睿书·其一
作者：唐文凤
朝代：明

清思临池白昼长，金笺挥洒染龙香。侍臣得赐琳琅字，奕世相传被宠光。
谢赐睿书·其二
作者：唐文凤
朝代：明

鸾翔凤翥精神异，虎卧龙骧气势雄。若候藏书占太史，九天光燄贯长虹。
谢赐睿翰神妙变化远法钟王臣子仪不胜欣跃赋诗以进
作者：唐文凤
朝代：明

睿思笔力扫千军，写遍金笺五色纹。墨沼鸾飞光掣电，天门龙跳势腾云。清兴閒书笔阵图，妙窥八法不须摹。钟王墨迹何堪数，摘得骊龙颔下珠。临池清思日初长，龙剂香生玉楮光。八法精深入神品，侍臣蒙赐永珍藏。
谢赐睿翰神妙变化远法钟王臣子仪不胜欣跃赋诗以进·其一
作者：唐文凤
朝代：明

睿思笔力扫千军，写遍金笺五色纹。墨沼鸾飞光掣电，天门龙跳势腾云。
谢赐睿翰神妙变化远法钟王臣子仪不胜欣跃赋诗以进·其三
作者：唐文凤
朝代：明

临池清思日初长，龙剂香生玉楮光。八法精深入神品，侍臣蒙赐永珍藏。
谢赐睿翰神妙变化远法钟王臣子仪不胜欣跃赋诗以进·其二
作者：唐文凤
朝代：明

清兴閒书笔阵图，妙窥八法不须摹。钟王墨迹何堪数，摘得骊龙颔下珠。
赋宛平十景诗一十章送江弘德归新安 其一 黄金台
作者：唐文凤
朝代：明

层台翼崇墉，作者费黄金。黄金诚可惜，贤士亦可钦。台成士奔义，金散得士心。苟不慎所宝，循物徒浮沉。良辰方登临，送子情益深。殷勤一斗酒，欲别还重斟。
赋宛平十景诗一十章送江弘德归新安 其七 宗师庵
作者：唐文凤
朝代：明

宗师乃天人，神光目如电。灵章九龙文，宝匣七星剑。暮辞龙虎山，朝谒麒麟殿。赐地卜庵居，蓬岛璚楼现。至今未百年，劫火已更变。我来访遗踪，惜别情忘倦。
赋宛平十景诗一十章送江弘德归新安 其三 居庸关
作者：唐文凤
朝代：明

壮哉西北陲，岌嶪居庸关。维天特设险，维地永奠安。王化大无外，德并天地宽。万夫不敢开，熊虎何桓桓。拱挹京畿近，乐业民心欢。今晨偶送客，叠翠侵衣寒。
赋宛平十景诗一十章送江弘德归新安 其九 彰义门
作者：唐文凤
朝代：明

古城临孔道，设此彰义门。西林隐暮霭，东冈见朝暾。寂寂孤客馆，依依远人村。行者步履劳，居者笑语温。人生各有适，高谊古所敦。临风动深念，去去谁与论。
赋宛平十景诗一十章送江弘德归新安 其二 白云观
作者：唐文凤
朝代：明

飘飘真仙侣，乃在白云乡。朝云以为衣，暮云以为裳。神游何缥缈，形蜕亦飞扬。千载邱长生，执节上帝旁。琳宫永尸祝，降福惠泽滂。送别今戾止，酌酒歌慨慷。
赋宛平十景诗一十章送江弘德归新安 其五 卢沟桥
作者：唐文凤
朝代：明

卢沟荡中流，石桥跨横截。赑屃鳌背高，迢遰虹影灭。泠泠青蘋风，皎皎黄芦月。往来行旅多，泥淖没车辙。惜别歌骊驹，歌声何激烈。矫首凉云飞，为送南归客。
赋宛平十景诗一十章送江弘德归新安 其八 育王塔
作者：唐文凤
朝代：明

谁建阿育塔，天遣鬼工凿。八风不动摇，四时相犄角。日影标榑桑，云光动恒岳。星斗杂灯龛，风飙语铃铎。亭亭管送迎，晴空洁如濯。向晚当离筵，临岐谩清酌。
赋宛平十景诗一十章送江弘德归新安 其六 玉泉山
作者：唐文凤
朝代：明

荡荡神京地，峨峨玉泉山。一涧洒雨细，六月飞雪寒。银河绕云阙，玉虹挂天关。中有龙所居，万古波不乾。为霖泽下土，丰年民物安。行人挹苍翠，目送孤鸿还。
赋宛平十景诗一十章送江弘德归新安 其十 固节驿
作者：唐文凤
朝代：明

悠悠驱车走，去去策马驰。车马日来往，我心亦何为。眷此名旧驿，固节益以奇。人生宇宙内，忠义弗可亏。送我同乡友，临风动遐思。酌酒复酌酒，勿效儿女悲。
赋宛平十景诗一十章送江弘德归新安 其四 西湖景
作者：唐文凤
朝代：明

玉泉山浚源，西湖乃渊深。春波紫鲤跃，夜雨苍龙吟。下有芙蕖陂，上有杨柳林。溉灌饶黍稌，德泽被古今。堤防日疏凿，万载神禹心。挹清以酌别，对此消烦襟。
赋宛平十景诗一十章送江弘德归新安·黄金台
作者：唐文凤
朝代：明

层台翼崇墉，作者费黄金。黄金诚可惜，贤士亦可钦。台成士奔义，金散得士心。苟不慎所宝，循物徒浮沉。良辰方登临，送子情益深。殷勤一斗酒，欲别还重斟。飘飘真仙侣，乃在白云乡。朝云以为衣，暮云以为裳。神游何缥缈，形蜕亦飞扬。千载邱长生，执节上帝旁。琳宫永尸祝，降福惠泽滂。送别今戾止，酌酒歌慨慷。壮哉西北陲，岌嶪居庸关。维天特设险，维地永奠安。王化大无外，德并天地宽。万夫不敢开，熊虎何桓桓。拱挹京畿近，乐业民心欢。今晨偶送客，叠翠侵衣寒。玉泉山浚源，西湖乃渊深。春波紫鲤跃，夜雨苍龙吟。下有芙蕖陂，上有杨柳林。溉灌饶黍稌，德泽被古今。堤防日疏凿，万载神禹心。挹清以酌别，对此消烦襟。卢沟荡中流，石桥跨横截。赑屃鳌背高，迢遰虹影灭。泠泠青蘋风，皎皎黄芦月。往来行旅多，泥淖没车辙。惜别歌骊驹，歌声何激烈。矫首凉云飞，为送南归客。荡荡神京地，峨峨玉泉山。一涧洒雨细，六月飞雪寒。银河绕云阙，玉虹挂天关。中有龙所居，万古波不乾。为霖泽下土，丰年民物安。行人挹苍翠，目送孤鸿还。宗师乃天人，神光目如电。灵章九龙文，宝匣七星剑。暮辞龙虎山，朝谒麒麟殿。赐地卜庵居，蓬岛璚楼现。至今未百年，劫火已更变。我来访遗踪，惜别情忘倦。谁建阿育塔，天遣鬼工凿。八风不动摇，四时相犄角。日影标榑桑，云光动恒岳。星斗杂灯龛，风飙语铃铎。亭亭管送迎，晴空洁如濯。向晚当离筵，临岐谩清酌。古城临孔道，设此彰义门。西林隐暮霭，东冈见朝暾。寂寂孤客馆，依依远人村。行者步履劳，居者笑语温。人生各有适，高谊古所敦。临风动深念，去去谁与论。悠悠驱车走，去去策马驰。车马日来往，我心亦何为。眷此名旧驿，固节益以奇。人生宇宙内，忠义弗可亏。送我同乡友，临风动遐思。酌酒复酌酒，勿效儿女悲。